Crnogorski ministar odbrane: Sinjajevini više štete nanose oni koji protestuju, nego vojna vežba - 19.10.2020, Sputnik Srbija\nUništavanju ekologije na Sinjajevini će više doprineti građani koji protestuju, sa sečom i paljenjem drva, nego što će Vojska Crne Gore uraditi za pet dana vežbi... 19.10.2020, Sputnik Srbija\n20:51 19.10.2020 (Osveženo: 04:00 26.08.2021)\n"Sigurno se nećemo sukobljavati sa građanima, jer ono što radimo je isključivo za dobro svih. Ako žele, uvek se možemo sastati, ukrstiti argumente i dogovoriti se na bazi činjenica. I da im pokažemo da je ovo što oni rade na Sinjajevini veće uništavanje ekologije, ovoliko posečenih i zapaljenih drva, nego što će Vojska Crne Gore uraditi u jednom petodnevnom periodu", rekao je Bošković u Dnevniku TVCG.\nBošković je kazao da je krajem septembra prošle godine već održana vojna vežba na Sinjajevini i da tada nije, kako je rekao, bilo nikakvih protesta.\n"Sve relevantne studije u Crnoj Gori i regionu su potvrdile da ovaj tip vojnih vežbi sa ovim naoružanjem i ovom municijom ne može da uruši ili oteža bilo kakvu ekološku situaciju na tom lokalitetu", ocenio je on.\nMnogo veći vojni kapaciteti ne mogu uticati na životnu sredinu tog područja, naveo je Bošković i podsetio da je Vlada, na bazi tog mišljenja, donela odluku o izboru tog lokaliteta za vojno strelište.\n"I tada nikakvog protesta nije bilo, ali sada su stvari drugačije, umešala se politika", kazao je on.\nMinistar odbrane tvrdi da je nemoguće takav tip vojne vežbe izvoditi na lokacijama u blizini Nikšića i kod Bjelopavlića, kao što je predlagao lider GP URA Dritan Abazović.\n"Ne znam da li su oni koji su predlagali neke nove lokalitete u prethodnih par dana, uopšte svjesni o čemu govore i na koji način, da li su dezinformisani ili su zlonamerni u svojim tvrdnjama", ocenio je Bošković.\nTa vojna vežba, kako naglašava, nije hir ni aktuelnog ministra niti bilo koga iz Vojske Crne Gore, već aktivnost planirana pre više od godinu. Bitno je, kaže, napomenuti da je nemoguće imati Vojsku Crne Gore bez vojno-strelišnog poligona na teritoriji države.\n"Iskreno se nadam da će svi, bez obzira na sve politikantske tvrdnje, kada sagledaju argumente uvideti da je ovo što je Vojska Crne Gore uradila jedino održivo na duži rok", rekao je Bošković.\nOn je odbacio tvrdnje da postoje bilo kakve koruptivne radnje u vezi sa Sinjajevinom. Vojna vežba je, kaže, već počela pripremnim aktivnostima.


Ažaksio - Okser, Fudbal - Predlog tip - 15/01 2022\nSubota, 15/01 - Fudbal, Francuska, Liga 2\n15/01Ažaksio vs OkserDa postigne pogodak - obe ekipetip: Da\nPosle duže vremena za vas smo analizirali jedan meč francuske druge lige, i to susret između Ažaksioa i Oksera. Duel između ova dva tima je zakazan za 15 časova.\nMalo ko se nadao da će Ažaksio pružati ovako dobre partije u ovogodišnjem izdanju Lige 2.\nNaime, u ovom trenutku se ova ekipa nalazi na prvom mestu na tabeli uz bod viška u odnosu na drugoplasirani Tuluz i dva boda više u odnosu na trećeplasirani Okser koji im između ostalog i dolazi u goste u ovom kolu.\nInače, u prošlom kolu je Ažaksio odigrao još jedan dobar meč na svom terenu protiv Grenobla i slavio sa 1:0, što je bila jedanaesta pobeda u sezoni za lidera na tabeli.\nInače, kada su mečevi na domaćem terenu u pitanju, do sada je ovaj tim ostvario sedam trijumfa, dva remija i samo jedan poraz.\nI Okser posle duže vremena ima zapaženu ulogu u drugom po kvalitetu rangu francuskog fudbala, pošto se ova ekipa trenutno nalazi na trećem mestu na tabeli uz samo dva boda manjka u odnosu na lidera Ažaksioa, kod koga dolaze u goste u ovom kolu.\nU prošlom kolu je trećeplasirani tim na tabeli i nekadašnji redovni član Lige 1 slavio kod Grenobla, a taj duel je završen rezultatom 0:1.\nInače, na poslednjih pet susreta Okser je ostvario dva trijumfa, jedan remi i dva poraza.\nKada su u pitanju mečevi na strani do sada je trećeplasirani tim na tabeli doživeo samo dva poraza na strani uz tri remija, ali i čak pet trijumfa.\nSigurno je nas očekuje jedan veoma interesantan susret obzrirom da su ovo dva uz Tuluz možda i glavna favorita za plasman u Ligu 1.\nNezahvalno je prognozirati konačan ishod, ali smo mišljenja da bi golova moralo biti na obe strane, zbog čega vam preporučujemo da probate sa igrom GG za koju je kladionica Maxbet pripremila fenomenalnu kvotu 2.00.


prosveta - Istinomer\nPočetna Oznaka: prosveta\nVeće plate u prosveti i zdravstvu\nMandatar za sastav Vlade o povećanju plata. (Otvoreni parlament, 9. 8. 2016. godine)\nNovčana pomoć prosvetarima bacanje prašine u oči\nSkupština Srbije usvojila je dopune Zakona o budžetu kojima se zaposlenima u prosveti dodeljuje jednokratna pomoć od 7.000 dinara. Tu pomoć mogu da očekuju svi zaposleni u osnovnom i srednjem obrazovanju, višem i visokom obrazovanju, predškolskim ustanovama i učeničkom standardu i to, prema najavama iz Vlade Srbije, već krajem meseca ili početkom narednog. Vlada Srbije […]\nNijedna stranka nema ozbiljan koncept za reformu prosvete\n„Nijedna stranka nema ozbiljan koncept za reformu prosvete“, kaže, između ostalog, u razgovoru za Istinomer Srbijanka Turajlić, profesorka Beogradskog univerziteta u penziji.\nŠta smo imali – 2014.\nPočetak 2014. obeležen je raspisivanjem vanrednih parlamentaranih izbora, u maju su Srbiju zadesile katastrofalne polave, a na samom kraju godine u Beogradu je održavan Samit šefova vlada Kine i 16 zemalja centralne i istočne Evrope. Izbori Nakon što je Srbija 21. januara i zvanično postala kandidat za članstvo u EU, doneta je odluka o raspisivanju parlamentarnih izbora. […]


Lažni azilanti neće ugroziti viznu liberalizaciju za građane Srbije - Forum sajta KoZnaZna\nLažni azilanti neće ugroziti viznu liberalizaciju za građane Srbije\nAutor Tema: Lažni azilanti neće ugroziti viznu liberalizaciju za građane Srbije (Pročitano 4796 puta)\n« poslato: Novembar 11, 2010, 07:08:05 posle podne »\nBeograd/Minhen, 11. novembar 2010. godine - Vlada R Srbije\nPrvi potpredsednik-zamenik predsednika Vlade i ministar unutrašnjih poslova Ivica Dačić istakao je danas u razgovoru sa ministrom unutrašnjih poslova Bavarske Joahimom Hermanom da Srbija veoma dobro sarađuje sa policijskim strukturama Savezne Republike Nemačke.\nDačić, koji danas završava dvodnevnu posetu Minhenu, naveo je da se to posebno donosi na pokrajine Baden-Virtemberg i Bavarska.\nU Bavarskoj živi približno 100.000 ljudi sa srpskim državljanstvom, podsetio je on i izrazio zadovoljstvo činjenicom da policija te pokrajine nema većih problema sa srpskim državljanima.\nPrema njegovoj oceni, za našu zemlju je od velikog značaja i saradnja u razmeni službenika saobraćajne, kriminalističke i granične policije koja se ostvaruje preko Fondacije Hans Zajdel.\nPrvi potpredsednik Vlade preneo je ministru unutrašnjih poslova Bavarske da je o problemu lažnih azilanata razgovarao i sa ministrima unutrašnjih poslova Švedske i Belgije, u kojima je broj takvih azilanata najveći.\nDačić je naglasio da niko od njegovih sagovornika ne smatra da će vizna liberalizacija za građane Srbije biti ugrožena zbog tog problema, i ponovio da je veoma važno da broj takozvanih lažnih azilanata, koji su uglavnom Romi i Albanci, bude smanjen.\nSvi će oni biti vraćeni iz tih zemalja po skraćenom postupku, na osnovu sporazuma o readmisiji, pri čemu neće dobiti novac za povratak, upozorio je on.\nPolicija Srbije pokrenula je istragu o organizatorima transfera lažnih azilanata ka zemljama Evropske unije, pri čemu će kontrole na granicama ka Mađarskoj biće pojačane, najavio je Dačić.\nOdg: Lažni azilanti neće ugroziti viznu liberalizaciju za građane Srbije\n« Odgovor #1 poslato: Novembar 24, 2010, 08:23:37 pre podne »\nSrbija će pojačati kontrolu granica\nBEOGRAD - 22/11/2010\nMinistar unutrašnjih poslova Ivica Dačić obećao je u nedelju (21. novembra) da će biti pojačana kontrola granica kako bi se sprečilo da imigranti preplave zapadnu Evropu. On je ukazao da je od početka ove godine preko 8.000 državljana Srbije -- većinom etničkih Albanaca iz južne Srbije i Roma iz Vojvodine -- podnelo zahteve za azil u Švedskoj, Nemačkoj i Belgiji. Dačić je saopštio da policija vodi istragu kako bi utvrdila da li je bilo organizovanih putovanja. Srpski građani od decembra prošle godine mogu da putuju u većinu zemalja EU bez viza. (RTS, Tanjug, Beta, B92, Radio Slobodna Evropa - 21.11.2010)\n« Odgovor #2 poslato: Februar 07, 2011, 09:56:56 posle podne »\nBrisel zapretio uvođenjem viza\nIzvor: Blic.rs | 07. 02. 2011.\nNašim vlastima prilikom predaje upitnika u Briselu predočeno je da će, ukoliko se ne stvori konkretna strategija o smanjenju broja ilegalnih imigranata, Srbiji, ali i Makedoniji, a zatim i ostalim zemljama zapadnog Balkana biti ponovo uvedene vize, saznaje “Blic”. U Briselu su naveli da su zabrinuti jer se beleži konstantan rast lažnih azilanata od septembra do decembra prošle godine, tvrde naši izvori.\nOd početka 2010. oko 8.000 ljudi iz Srbije zatražilo je azil u Švedskoj, Nemačkoj i Belgiji. Najveći broj azilanata je bio u Švedskoj, oko šest hiljada za prvih deset meseci prošle godine, dok se u Nemačkoj našlo 2.000 azilanata, a u Belgiji između 600 i 700. Uglavnom je reč o Albancima s juga Srbije i Romima.\nNeke zemlje su da bi obeshrabrile lažne azilante, ukinule novčanu naknadu koju su dobijali svi koji se prijave za azil, ali to očigledno nije urodilo plodom.\nMinistar unutrašnjih poslova Srbije Ivica Dačić izjavio je u nekoliko navrata da će Srbije pooštriti kontrolu na granicama i da će sprovesti kriminalističke istrage da bi se utvrdilo da li je bilo firmi koje su namenski organizovale putovanja za lažne azilante.\nŠef delegacije Evropske komisije u Beogradu Vensan Dežer kazao je nedavno da poverenje EU prema zemljama zapadnog Balkana postepeno raste, ali da postoje dodatni izazovi, kao što je porast broja lažnih azilanata upravo iz Srbije i Makedonije nakon ukidanja viza za putovanja u zemlje EU. ”Podstičemo obe zemlje da stanu na put zloupotrebi vizne liberalizacije, da bi građani mogli i dalje da putuju bez viza”, kazao je Dežer i ukazao na rezultate koje su u kontroli granica zajedničkim patrolama postigle Srbija, Mađarska, BiH. Inicijativa će doprineti da granične policije na šest međunarodnih aerodroma u zemljama regiona uspostave mrežu komunikacije koja će omogućiti razmenu podataka o ilegalnoj migraciji sa zemljama Evrope, zloupotrebe putnih isprava i brže vraćanje ilegalnih migranata u zemlje porekla.\n« Odgovor #3 poslato: Februar 25, 2011, 10:51:28 posle podne »\nBeli šengen nije ugrožen\nIzvor: B92 - petak 25.02.2011\nBeograd - Šef delegacije EU u Srbiji Vensan Dežer izjavio je da položaj Srbije na "beloj šengenskoj listi" nije ugrožen, ali da lažni azilanti predstavljaju problem.\nDežer je rekao da je veliki broj lažnih azilanata iz Srbije, oko 10.000, stvar na koju treba obratiti pažnju.\nOn je dodao da bi Srbija trebalo da se angažuje na sprečavanju lažnih azilanata na putu ka zemljama EU i da pronađe one koji organizuju putovanja lažnih azilanata u EU.\nDežer je podsetio na jučerašnju odluku ministara unutrašnjih poslova EU koji su najavili celovit izveštaj o viznoj liberalizaciji za jun.\nŠef delegacije Evropske komisije u Beogradu podsetio je da je prva ekspertska misija EU boravila u Beogradu kako bi proveravala odgovore Srbije na Upitnik Evropske komisije iz oblasti ljudskih prava, bezbednosti i pravosuđa i identifikovala probleme koji postoje i da će "odgovor na pitanje da li je zadovoljna" odgovorima Srbije biti poznat 20. okotbra.\nŠto se tiče reforme pravosudnog sistema, Dežer je rekao da je bilo nekoliko promena krajem decembra, zatim izbor stalnog sastava visokog saveta pravosuđa i tužilaca, da je sada u toku proces revizije neizabranih sudija i novoizabranih sudija, kao i da se mora povesti računa o efikasnosti odnosno učinku u smislu da li su smanjena kašnjenja.\nSrbija je dvojnim akcizama na naftne derivate prekršila Sporazum o stabilizaciji i pridruživanju, rekao je šef delegacije Evropske unije u Srbiji Vensan Dežer.\nOpširnije o ovoj temi na našoj stranici Biz\nMinistarstvo zadovoljno posetom\nMinistarstvo pravde zadovoljno je prvom posetom ekspertske misije Evropske komisije, koja je u Beogradu analizirala rad policije i pravosuđa u Srbiji.\n"Ukoliko postoje neke nejasnoće EK može da uputi eventualno dodatna pitanja u narednih mesec dana do dva meseca", rekao je državni sekretar Slobodan Homen.\nOn je rekao da će konačan stav o usklađenosti domaćeg pravnog sistema sa standardima EU će biti izrečen 12. oktobra kada bude objavljeno da li Srbija ispunjava sve uslove da dobije status kandidata za pridruživanje.\nDržavni sekretar Ministarstva pravde Slobodan Homen je ukazao da je ekspertska misija boravila u Srbiji od ponedeljka s nalogom EK da proveri naše odgovore na Upitnik koji su nedavno prosleđeni toj instituciji i dodao da se očekuju još dve posete ekspertskih misija, koje će se baviti funkcionisanjem nezavisnih institucija i poštovanjem ljudskih prava.\n"Ukoliko se ispostavi da Srbija ispunjava najveći deo uslova za dobijanje statusa kandidata, postoje velike šanse da u oktobru dobijemo status kandidata za pridruživanje EU i datum za otpočinjanje pregovora", istakao je Homen.\nHomen je objasnio da su pitanja policije i pravosuđa najkomplikovanija u evropskim integracijama, jer se bave pitanjima ljudskih prava, bezbednosti i rada pravosuđa.


01.03.2022. - 11:55\nEIB podupire projekte iskorištavanja obnovljivih izvora\nOperater plinovoda Sjeverni tok 2, sa sjedištem u švicarskom kantonu Zug, otpušta sve svoje zaposlenike. Ministar gospodarstva Švicarske Guy Parmelin rekao je da je otpušteno 140 zaposlenika, prenosi Tanjug. Kompanija je za danas najavila razgovore s kantonalnim vlastima, a kako sada izgleda projekt je sada službeno mrtav.\nEU je ovaj tjedan objavila da se projekt Sjeverni tok 2 nalazi pod sankcijama, što znači da se certifikacija kompanije od strane njemačkog regulatornog tijela neće nastaviti, tako da do danjnjega ne treba računati da će postati operativan. Poljska je zatražila da Sjeverni tok 1 prestane s isporukom plina, što je E.On odbio.


„Ista meta, isto odstojanje.” Ovako je Milorad Mirčić, član SRS-a, na skupštinskom Odboru za finansije komentarisao to što su za članove Fiskalnog saveta ponovo predloženi Pavle Petrović, Nikola Altiparmakov i Vladimir Vučković. Strateški cilj je uvek isti, a to je stabilnost javnih finansija, ali se u međuvremenu promenila i meta i odstojanje, kaže u razgovoru za „Politiku” Vladimir Vučković, kandidat za člana Fiskalnog saveta, uoči nastupajuće skupštinske rasprave. Više nismo u zoni krize javnog duga, gde smo bili pre tri-četiri godine, a budžetski deficit se ne kreće u rasponu od pet do šest, već od nula do jedan odsto, ističe.\nAna Brnabić mora da ponovi uspeh Dušana Vujovića\n„Pogledate samo šta je ministar finansija Dušan Vujović uradio za poslednje tri godine: sproveo je tešku fiskalnu konsolidaciju, uprkos tome što nije političar, već ekspert. Možda je uspeh postigao i baš zbog toga što se nije bavio politikom”. Ovim rečima Toni Verheijen, šef kancelarije Svetske banke u Beogradu, odgovara na pitanje „Politike” da li to što nova premijerka Ana Brnabić nema realnu političku snagu, može da bude prepreka za nastavak reformi. – Odgovoriću vam drugim primerom. Vujović je, uprkos tome što se nikada u životu nije bavio politikom, uspeo da ubedi vladu da sprovede teške mere. Možda zato što njegovi potezi nisu bili vođeni time kakvu će političku korist zbog toga ostvariti, već zato što je, kao ekspert, analitički gledao na ekonomske probleme. Kao ministar finansija,\n01.07.2017 u 21:41\nKeltski tigar živ samo na papiru\nOd našeg specijalnog izveštača Dablin – „Čudan način za stimulisanje potrošnje. U Evropi izgleda i pare padaju s neba”, našalile su se dve novinarke iz Srbije kad su na ulici kod Aviva stadiona u širem centru Dablina pronašle izgubljenu novčanicu od 50 evra. Slučajan splet okolnosti udesio je da su reporteru „Politike” pare bukvalno preprečile put do Ministarstva finansija. Gde je, kao učesnik projekta „Medijska posete Evropskoj uniji”, koji organizuju Britanski savet i Evropska komisija, trebalo da dobije odgovor na pitanje kako je irska privreda na kraju 2015. godine zabeležila neverovatnu stopu rasta od čak 26,3 odsto. Ovih 50 evra nacionalna statistika irske evidentirala je kao potrošnju u sektoru usluga, jer je grupa od 12 novinara iz Srbije o trošku nepoznatog Irca u „Templ


Časopis Industrija :: O ugradnji solarnih panela\nO ugradnji solarnih panela\nJavni poziv za subvencionisanje ugradnje solarnih panela raspisan je početkom septembra, a pravo na prijavu imaju jedinice lokalne samouprave.\nPoziv za građane, kako za eKapiju navode iz Ministarstva rudarstva i energetike, očekuje se da bude raspisan početkom decembra.\nSubvencije za ugradnju solarnih panela i prateće instalacije za proizvodnju električne energije za sopstvene potrebe na porodičnim kućama iznosiće do 50% ukupne vrednosti radova.\nVlada Srbije usvojila je uredbu kojim se propisuju kriterijumi, uslovi i način obračuna potraživanja i obaveza između kupca-proizvođača (prosumera) i snabdevača, a detaljnije o tome ako da ugradite solarne panele na krov, proizvodite i prodajete struju, pročitajte u posebnom tekstu.\nKoliko može da se ušedi\nPrema nekim procenama, prosečna potrošnja električne energije po domaćinstvu u Srbiji iznosi oko 400 kWh, za šta se prosečno plaća oko 3.500 dinara.\n- Ukoliko prosečni potrošač na svoj krov postavi solarne panele snage 5kW, koji na teritoriji Srbije u proseku proizvode minimum 430 kWh, na kraju meseca će platiti samo fiksne troškove u iznosu od oko 700 dinara i ostvariti uštedu od oko 3.000 dinara mesečno - objašnjavaju iz ministarstva.\nCena solarnog panela snage 5kW je oko 4.000 EUR.\n- S obzirom na to da polovinu investicije subvencionišu država i lokalna samouprava, građani za plaćaju oko 2.000 EUR za postavljanje solarnih panela navedene snage.\nTa investicija se isplati za oko 6,5 godina nakon čega sledećih skoro 20 godina građani imaju zanemarive troškove s obzirom da plaćaju samo fiksne troškove - ističu za naš portal.\nKupci-proizvođači imaće dvosmerno brojilo, što znači da će višak proizvedene električne energije isporučivati distributivnoj mreži dok će u periodima kada ne mogu da proizvedu dovoljno električne energije za svoje potrebe, energiju povlačiti iz mreže.\n- Ako su na kraju meseca proizveli više električne energije nego što su potrošili, tu količinu će prebaciti za sledeći mesec - navode iz ministarstva.


sql prosecna vrednost\nMyCity » IT dešavanja u svetu » My SQL osnivač napušta Sun\nPoslao: 09 Feb 2009 09:42\nMicheal „Monty“ Widenius, originalni kreator open-source MySQL baze podataka je napustio Sun Microsystems i osnovao sopstvenu kompaniju Monty Program Ab. Widenius i Sun su bili u ne bas prijateljskim odnosima još od prošle godine kada je ova kompanija kupila MySQL za $1 milijardu. On je u novembru oštro kritikovao odluku kompanije da verziji MySQL baze podataka 5.1 da oznaku „generalno dostupna“ obzirom da je smatrao da ova verzija i dalje poseduje ozbiljne bug-ove koje bi trebalo otkloniti pre izdavanja. Widenius je želeo da napusti Sun odmah nakon prvih varnica ali se složio da ostane još tri meseca i pomogne kompaniji.\nUkupno su 532 korisnika na forumu :: 14 registrovanih, 0 sakrivenih i 518 gosta :: [ Administrator ] [ Supermoderator ] [ Moderator ] :: Detaljnije


Dačić: Srpski narod sigurno neće imate "veće neprijatelje" od Klintona i Olbrajtove - Infobrif\nDačić: Srpski narod sigurno neće imate „veće neprijatelje“ od Klintona i Olbrajtove\nObjavljeno 11.08.2019. u 09:06\nBEOGRAD – Ministar spoljnih poslova Srbije Ivica Dačić kazao je da srpski narod sigurno neće imati „veće neprijatelje“ od bivšeg predsednika SAD-a Bila Klintona i bivše državne sekretarke SAD-a Medlin Olbrajt.\n„Kako su se Demokrate u eri dinastije Klinon ponašale prema našem narodu, dobro smo na svojoj koži osetili 1999. Oni su izabrali da im Srbija bude neprijatelj, a ne mi“, rekao je Dačić za „Večernje novosti“.\nOn je to izjavio povodom ocene američkog eksperta za Balkan Danijela Servera koji je kazao da „nije mudra odluka Dačića da na narednim izborima u SAD organizuje podršku srpskih doseljenika Donaldu Trampu“.\nDačić je kazao da ga čudi kako Server želi da pravo koje uživaju Albanci u SAD, suspenduje Srbima koji tamo žive.\n„Kada Albanci organizovano podržavaju Hilari Klinton i kada po njoj i po njenom suprugu daju čak i imena buticima, onda je to legitiman stav. A kada ja, na nivou ideje, najavim mogućnost da bi Srbi organizovano mogli da podrže Trampa, onda je to mešanje u unutrašnje stvari Amerike. Zaista smešno“, ocenio je Dačić za „Novosti“.\nOn je naveo da smatra da svojim stavom nikako ne otežava poziciju Srbije i da nije nikakva tajna, kako je ocenio, da većina srpskog naroda ima mnogo više simpatija prema Trampovoj, nego prema nekim ranijim administracijama u SAD.\n„Jer, za razliku od Klintonovih, koji su otvoreno rekli da je nezavisno Kosovo njihov porodični legat, Trampov aparat pokazuje za nas ohrabrujuće znake da bi oko budućeg rešenja za kosovski čvor moglo da se pregovara“, rekao je Dačić.\nOcenio je da je to različito od doba vladavine „Klintonovih koji misle da su tu priču zapečatili bombama 1999. Srbi treba da postanu organizovani faktor, pa nek demokrate razmišljaju kako da osvoje njihove glasove“, rekao je Dačić.\nBil Klintondemokrate SADIvica DačićMedlin Olbrajt\nLančani sudar na Ibarskoj magistrali, jedna osoba poginula, četiri povređene


Japan u punoj pripravnosti zbog Fukušime | Info | Svet\nJapan u punoj pripravnosti zbog Fukušime 0 Podeli Podeli na facebook Podeli na twitter Podeli na viber Pošalji na mail\nJapan u punoj pripravnosti zbog Fukušime\n29.03.2011. / 17:54\nVlada Japana je saopštila da je "u punoj pripravnosti" za sprečavanje ekološke katastrofe posle otkrivanja plutonijuma u zemljištu i radioaktivnosti u okeanu u blizini oštećene nuklerne centrale Fukušima.\nNa sastanku u Parlamentu, premijer Naoto Kan je danas potvrdio da je situacija i dalje "nepredvidiva" i da je Vlada u punoj pripravnosti.\nNa sastanku u Parlamentu, premijer Naoto Kan je danas potvrdio da je situacija "nepredvidiva" i da je Vlada u punoj pripravnosti.\nU centrali i dalje traju pokušaji da se reaktori stave pod kontrolu i povrati sistem za hlađenje.\nSmanjuje se upotreba morske vode za hlađenje i umesto nje se ponovo koristi slatka voda, pošto so šteti opremi.\nStrah od zagađenja je porastao u ponedeljak uveče kada je saopšteno da su u pet uzoraka zemljišta kraj postrojenja nađeni tragovi visokoradioaktivnog plutonijuma, nusprodukta pri korišćenju goriva u rekatorima.\n"Plutonijum verovatno potiče od šipki iskorišćenog nuklearnog goriva", rekao je portparol vlade Jukio Edano.\nTepko, kompanija koja upravlja nuklearnom elektranom, međutim uverava da nivo plutonijuma koji je izmeren ne ugrožava zdravlje.\nKompanija je objavila i da sada izgleda da je sprečena mogućnost velike ekološko-nuklearne katastrofe u Fukušimi.\nAli, plutonijum ima veoma dugačak period poluraspada - i po nekoliko stotina godina - a kada se udahne, ostaje u telu zauvek i može da ošteti ljudsku DNK i izazove kancerogene mutacije ćelija.\nStručnjaci smatraju da je gorivo iz reaktora 1 i 4 dospelo u spoljnu sredinu već nekoliko sati posle udara cunamija, pre skoro tri nedelje.\nCentrala u Fukušimi za šest reaktora, severno od Tokija, starija je od 40 godina, izgrađena je na obali Pacifika, ali nije bila konstruisana da izdrži udar cunamija visokog 14 metara koji ju je pogodio.\n"Ne možemo poreći da je procena opasnosti od velikog cunamija svojevremeno prenebregnuta", priznao je premijer Kan.\nDanas je napon struje delimično uspostavljen u reaktoru broj 4 i kontrolna prostorija je ponovo dobila struju, kao što su je već dobile i prostorije reaktora 1, 2 i 3.\nStotine radnika, vatrogasaca i vojnika stalno rade na postrojenju, pokušavajući da spreče pogoršanje, često rizikujući život. Najmanje 19 ljudi koji su radili na centrali bili su izloženi jakoj radijaciji.\nAn Loveržon, predsednica francuske kompanije Areva koja se bavi nuklearnom energijom, stigla je danas u Japan sa još pet francuskih stručnjaka. Oni bi trebalo da pomognu japanskim vlastima u saniranju posledica oslobađanja radioaktivnog materijala i u uspostavljanju pune kontrole nad reaktorima.\nRadijacija iz centrale prodrla je u zemlju, i nađena je u biljkama, sirovom mleku, pa čak i u pijaćoj vodi u Tokiju. Stanovništvu koje živi u krugu od 20 kilometara oko Fukušime 1 naloženo je ili da se odseli ili da ostane u kućama.\nPrema najnovijem bilansu potvrđenih žrtava u zemljotresu i cunamiju, koji su pogodili severoistok Japana 11. marta, broj se popeo na 11.168 ljudi, saopštila je danas japanska Nacionalna policijska agencija.\nU saopštenju se navodi da se 16.407 osoba vodi kao nestalo,a i dalje se strahuje da ovaj broj nije konačan, pošto su u prirodnim katastrofama zbrisana velika područja pogođene oblasti.


Kredit za električni auto, evo šta treba da znate - Aktuelnosti US\nOdeljak koda internog prihoda 30D daje kredit za kvalifikovana motorna vozila sa električnim pogonom, uključujući putnička vozila i manje kamione.\nZa vozila nabavljena nakon 31. decembra 2009., kredit je jednak 2.500 dolara plus, za vozilo koje crpi pogonsku energiju iz baterije sa najmanje 5 kilovat sati kapaciteta, 417 dolara, plus dodatnih 417 dolara za svaki kilovat sat kapaciteta baterije preko 5 kilovat sati. Ukupan iznos dozvoljenog kredita za vozilo je ograničen na 7.500 dolara.\nKredit počinje da se gasi za vozila proizvođača kada je najmanje 200.000 kvalifikovanih vozila prodato za upotrebu u Sjedinjenim Državama (utvrđeno na kumulativnoj osnovi za prodaju nakon 31. decembra 2009.). Za dodatne informacije pogledajte Obaveštenje 2009-89.\nOdeljak 30D prvobitno je usvojen u Zakonu o poboljšanju i proširenju energije iz 2008. Američki zakon o oporavku i ponovnom ulaganju iz 2009. izmenio je odeljak 30D koji je na snazi za vozila nabavljena posle 31. decembra 2009. Odeljak 30D je takođe izmenjen Zakonom o olakšicama za američke poreske obveznike (ATRA) 2013. za određena vozila sa 2 ili 3 točka nabavljena nakon 31. decembra 2011. i pre 1. januara 2014. godine.\nVozila se moraju nabaviti za upotrebu ili lizing, a ne za preprodaju. Pored toga, prvobitna upotreba vozila mora početi od poreskog obveznika i vozilo se mora koristiti pretežno u Sjedinjenim Državama. Za potrebe 30D kredita, vozilo se ne smatra stečenim pre trenutka kada pravo na vozilo pređe na poreskog obveznika prema državnom zakonu.\nObaveštenje 2009-89 se primenjuje na vozila nabavljena nakon 31. decembra 2009. i pruža procedure koje proizvođač vozila može da koristi ako odluči da potvrdi da vozilo ispunjava određene zahteve koji moraju biti ispunjeni da bi se zatražio kredit za kvalifikovano vozilo sa električnim pogonom i iznos odobrenog kredita za to vozilo.\nKvalifikovani „Plug-In“ Kredit za motorno vozilo sa električnim pogonom (IRC 30D) i postepeno ukidanje\nKredit za kvalifikovano motorno vozilo sa električnim pogonom se postepeno ukida za vozila proizvođača tokom jednogodišnjeg perioda počevši od drugog kalendarskog kvartala nakon kalendarskog kvartala u kojem je najmanje 200.000 kvalifikovanih vozila proizvedenih od strane tog proizvođača prodato za upotrebu u Sjedinjene Američke Države (određeno na kumulativnoj osnovi za prodaju nakon 31. decembra 2009.) („period postupnog ukidanja“). Kvalifikujuća vozila proizvedena od tog proizvođača imaju pravo na 50 procenata kredita ako su nabavljena u prva dva kvartala perioda povlačenja i 25 procenata kredita ako su nabavljena u trećem ili četvrtom kvartalu perioda povlačenja. Vozila proizvedena od tog proizvođača ne ispunjavaju uslove za kredit ako se nabave nakon perioda povlačenja.\nIZVOR: IRS I FOTO: UNSPLASH\nTags: 30DAmerikaChicagoČikagoElektricnielektricni automobilelektrični automobilielektrični kamionielektricni pogonkreditkredit za autoKreditiSAD\nOvacije 10.000 navijača: Može li Ćavi da spase Barselonu?\nDevojčica spašena, uz pomoć „TikTok“-a zatražila pomoć\nBroj obolelih od kovida u Ilinoisu je nastavio da raste u ponedeljak 6. decembra, sa 8,700 novih slučajeva prijavljenih u...\nMichelin je sa zadovoljstvom prvi put predstavio MICHELIN vodič za Beograd kako bi proslavio bogatstvo gastronomske scene grada. U ovom...\nSve zemlje članice Evropske unije danas su dale saglasnost da Srbija 14. decembra na Međuvladinoj konferenciji sa EU otvori klaster...\nRusija je zauzela peto mesto na listi azijskih sila, objavio je australijski analitički centar The Lowy Institute. Na prvom mestu...\nSavo Manojlović iz Pokreta "Kreni promeni" saopštio je da protesti u Srbiji neće stati dok ne budu ispunjeni zahtevi vezani...\nIzvršni direktor Better.com Višal Garg preko Zum poziva je obavestio 900 zaposlenih da su dobili otkaz neposredno pred božićne praznike....\nPandemija koronavirusa izazvala je probleme sa isporukom, nabavkom, i prevozom životnih namirnica. Cene su porasle, kao i frustracije ljudi. Neviđena...\nSedmog aprila pre 80 godina Japanska ratna mornarica napala je američku bazu Perl Harbor, na Havajima. Ova operacija dovela je...\nBivši američki predsednik Donald Tramp je objavio da su ulagači obećali milijardu dolara za njegov novi poslovni poduhvat. Reč je...\nDesetogodišnji Andrej Živanović iz Beograda osvojio zlatnu medalju na Olimpijadi iz mentalne aritmetike\nNa Međunarodnoj olimpijadi iz mentalne aritmetike zlatnu medalju osvojio je Andrej Živanović, desetogodišnjak iz Beograda. Andrej Živanović je učenik petog...


Nastavak dijaloga nakon izbora\nKosovska vlada smatra da će forma susreta u okviru dijaloga Beograda i Prištine ostati nepromenjena posle izbora 16. marta.\nJoš se čeka Ivanovićevo premeštanje\nLider SDP Oliver Ivanović još uvek nije premešten u pritvor u Mitrovici. Iz EULEKS-a je sinoć najavljeno da će Ivanović biti prebačen, ali se to do sada nije desilo.\nIspunjen uslov za opoziv Vlade Kosova\nLider Alijanse za budućnost Kosova Ramuš Haradinaj rekao da je ispunjen uslov za opoziv kosovske vlade. Peticiju koju je inicirala njegova partija potpisalo je 30.000 građana.\nKosovski izbori u junu?\nDemokratski savez Kosova Ise Mustafe i Demokratska Partija Kosova Hašima Tačija postigli dogovor da se kosovski parlamentarni izbori održe u junu, piše prištinska štampa.\nPriština: 40 obolelih od “svinjskog gripa”\nNa Infektivnoj klinici u Prištini od virusa H1N1, poznatijeg kao “svinjski grip“, leči se sedam pacijenata od kojih je pet u teškom stanju, prenose prištinski mediji.\nU toku pripreme za Ivanovićev premeštaj\nOsnovni sud u Mitrovici potvrdio odluku o premeštaju Olivera Ivanović u pritvorni centar u Mitrovici, saopšteno iz EULEKS-a.\nZeri: Deo suđenja za zločine OVK na Kosovu\nVlasti Kosova znaju da više nemaju mogućnosti da se protive osnivanju tribunala koji će se baviti zločinima bivše Oslobodilačke vojske Kosova (OVK), ali pokušavaju da se bar jedan deo suđenja obavi na Kosovu, piše Zeri.\nNameštaj za raseljene\nIako se jedan deo stanara u dve novoizgrađene zgrade u Lapljem Selu uselio prošlog septembra, nameštaj im je dodeljen danas. Slobodna 32 stana još uvek čekaju korisnike.\nSednica Skupštine Severna Mitrovica u toku\nDruga redovna sednica Skupštine opštine Severna Mitrovica, koja je počela danas u 15 časova, u toku je, a šefovi odborničkih grupa pokušavaju da usaglase tekst opštinskog statuta.\nMitrovica: Renoviranje odeljenja onkologije i radiologije\nU Kosovskoj Mitrovici danas su započeti radovi na rekontrukciji Odeljenja onkologije i radiologije Zdravstvenog centra. Sredstva za adaptaciju obezbedila je Kancelarija za Kosovo i Metohiju.\nŠkola fudbala nastavlja sa dobrim rezultatima\nŠkola fudbala u Gračanici okuplja veliki broj dece, a iz godine u godnu postiže sve bolje rezultate, kaže trener Dragan Mandić.\nSDP: Cilj je da se Ivanović brani sa slobode\nPredstavnici građanske inicijative SDP saopštili su da premeštanje Olivera Ivanovića u Kosovsku Mitrovicu ne znači kraj borbe i da je njihov cilj da se njihovom lideru omogući odbrana sa slobode.\nOliver Ivanović premešten u Kosovsku Mitrovicu\nLider Građanske inicijative SDP, Oliver Ivanović premešten je u zatvor u Kosovskoj Mitrovici.\nBlokada policije zbog hapšenja\nS.S. iz Zubinog Potoka, koga je zbog remećenja javnog reda uhapsila Policija Kosova, biće predat EULEKS-u jer se od ranije nalazi na poternici, saznaje KIM radio. Meštani Zubinog Potoka i Zupča protestuju zbog hapšenja.\nVulin: Omogućiti Ivanoviću da se brani sa slobode\nMinistar bez portfelja zadužen za Kosovo i Metohiju Aleksandar Vulin izjavio je danas nakon premeštanja Olivera Ivanovića u pritvorni centar u Kosovskoj Mitrovici da će Vlada Srbije insistirati na tome da mu se omogući odbrana sa slobode.\nDanas premeštaj Ivanovića?\nZamenica predsednika Građanske inicijative SDP Ksenija Božović izjavila je da, prema informacijama s kojima raspolaže, premeštaj Olivera Ivanovića iz Prištine u pritvor u Kosovskoj Mitrovici odložen za danas.\nK. Mitrovica: Obnova Zdravstvenog centra\nMinistar zadužen za Kosovo i Metohiju Aleksandar Vulin danas će u Kosovskoj Mitrovici posetiti Zdravstveni centar u kojem počinju radovi na rekonstrukciji i adaptaciji nekoliko odeljenja.\nKoha: 10 mesta za glasanje 16. marta\nSrbi sa Kosova moći će da glasaju za srpske parlamentarne izbore 16. marta na 10 mesta za prikupljanje koje će otvoriti OEBS na Kosovu, piše Koha ditore.\nPodgorica: Poziv raseljenima da se vrate\nKosovski ministar za zajednice i povratak Dalibor Jevtić, koji boravi u dvodnevnoj poseti Crnoj Gori, pozvao je raseljene, koji imaju privremeno ili stalno boravište u toj zemlji, da se vrate na Kosovo.\nSednice SO na severu Kosova\nSednice skupština opština u Kosovskoj Mitrovici, Zvečanu, Zubinom Potoku i Leposaviću, na kojima bi trebalo da budu usvojeni statuti i simboli opština, zakazane su za danas.\nTači saslušan u vezi sa izveštajem Dika Martija\nTužilac Specijalne istrage Klint Vilijamson ispitivao je premijera Kosova Hasim Tačija u vezi sa istragom o zločinima iz izveštaja Dika Martija, pise dnevnik "Tribuna".\nAndroid aplikacija KIM radija\nNajnovije informacije i sadržaje KIM radija i Centar televizije od danas možete pratiti i na vašim mobilnim uređajima, putem Android aplikacije "KIM".\nTahiri: Usvojeni statuti neprihvatljivi\nZamenica premijera Kosova Edita Tahiri rekla je da su sadržine statuta koje su usvojile četiri skupštine opština na severu Kosova neprihvatljive i da treba da se dopune i promene.\nUsvojeni statuti opština na severu\nU četiri opštine na severu Kosova sinoć su usvojeni opštinski statuti. Gradonačelnik Severne Mitrovice Goran Rakić položio zakletvu.\nIzbori kao potvrda vere u Srbiju\nPredizborna kampanja za parlamentarne izbore Republike Srbije na Kosovu je protekla bez većih skupova i mnogo obećanja političkih lidera. Nejasno gde će građani moći da iskoriste svoje glasačko pravo.\nOtac Sava o pokajanju i ispovesti\nEparhija raško-prizrenska i Dom kulture u Gračanici, večeras organizuju predavanje "o pokajanju i ispovesti".\nVlada Kosova traži ponovno iskopavanje kod Raške\nKomisija Vlade Kosova za nestale osobe zatražila je da institucije Kosova i Srbije postignu saglasnost o daljim koracima na iskopavanju mesta za koje se sumnja da krije masovnu grobnicu kod Raške, saopštila je danas Vlada Kosova.\nEuleks osudio protivpravno oslobađanje Sovrlića\nEuleks najstrožije osuđuje jučerašnji nasilni upad u stanicu policije u Zubinom Potoku, koji je izvršila grupa meštana, a koji je doveo do "protivpravnog puštanja na slobodu pritvorenika Slobodana Sovrlića", navodi se u saopštenju ove misije.\nIzgorele prostorije SLS-a u Osojanu\nProstorije Samostalne liberalne stranke u Osojanu izgorele su rano jutros, potvrdio je za KIM radio predsednik te stranke Slobodan Petrović.\nJablanović: Statuti po zakonu Kosova\nKoordinator Upravljačkog tima za osnivanje Zajednice srpskih opština kaže da su statuti četiri opštine na severu Kosova u skladu sa kosovskim zakonom.\nUslovne kazne u slučaju „Gradonačelnik Prizrena“\nSud u Prizrenu proglasio je krivim svih šest optuženih u slučaju “Gradonačelnik Prizrena”, zbog krivičnog dela zloupotrebe službenog položaja, odredivši im uslovne kazne.\nKosovski političari strahuju od novog tribunala\nFormiranje ad hok tribunala za zločine OVK na Kosovu neće biti na dnevnom redu skupštine pre opštih izbora "zbog negativng uticaja na birače", piše "Koha ditore".\nOEBS lecima obaveštava o biračkim centrima\nOEBS deli letke u kojima obaveštava građane gde se nalaze centri u kojima će moći da glasaju na srpskim parlamentarnim izborima u nedelju 16. marta.\nSuspendovan zamenik komandira u Z. Potoku\nPolicija Kosova suspendovala je zamenika komandira policijske stanice u Zubinom Potoku zbog neodgovornosti u obezbeđivanju pritvorenika Slobodana Sovrlića, koji je juče uspeo da uz pomoć građana pobegne iz policijskog pritvora, saopštila je danas policija.\n„Dogovor!?“: Sedište ZSO u Gračanici?\nSedište ZSO trebalo bi da bude u Gračanici, složili su se u emisiji „Dogovor!?“Goran Arsić i Vladeta Kostić, dok Srđan Vasić smatra da ZSO moraju voditi najkvalitetniji ljudi.\nNovosti: Srpska vojska na severu Kosova\nKosovske bezbednosne snage na severu Kosova oslikavaće etničku strukturu, a Srbi bi u toj formaciji trebalo da imaju svog regionalnog komandanta, saznaju Novosti.\nDruga osoba umrla od “svinjskog gripa”\nDirektor Infektivne klinike Kliničko-bolničkog centra Kosova Šemsedin Drešaj potvrdio je da je danas na toj klinici umrla još jedna osoba koja je imala grip izazvan virusom H1N1.\nDačić: Nedopustiv upad u policiju\nPremijer Srbije Ivica Dačić kaže da je nedopustiv upad građana u stanicu Kosovskih policijskih snaga u Zubinom Potoku i da takvi događaji moraju da se osude.\nVilijamson traži sud za zločine OVK\nMeđunarodni tužilac Klint Vilijamson insistira na hitnom formiranju suda za ratne zločine OVK, dok se prištinske vlasti, uz podršku dela međunarodne zajednice, protive da sud bude van Kosova.\nO. Ivanović: Sad se osećam bezbednije\nOliver Ivanović, koji je prebačen u pritvor u Kosovskoj Mitrovici, u pismu naveo da se oseća bezbednije i da sa mnogo više optimizma gleda na budućnost.


'Beograd na vodi' za vikend dobija prve stanare\nIzvor: Press, 12.Jul.2018, 17:59\nPre četiri godine, naveo je Mali, ovaj deo grada nije bio reprezentativan, a danas imamo najveće gradilište u ovom >> Pročitaj celu vest na sajtu Press << delu Evrope, na kojem dnevno radi između 1.400 do 1.500 radnika.\n"Ovaj projekat je pokrenuo našu građevinsku industirju, a samo u prvom kvartalu ove godine zabeležena je stopa rasta BDP od 4,6 odsto", rekao je Mali i dodao da deo zasluga za taj uspeh svakako pripada i projektu "Beograd na vodi".\nOn je rekao da predstoji još mnogo posla, o čemu svedoče još dve zgrade od kojih je izgradnja jedne stigla do 20, a druge do 17. sprata.\nUseljenje te dve zgrade očekuje se sledeće godine, dok su radovi na najvećem tržnom centru u ovom delu Evrope u toku, a uskoro počinje izgradnja kule koja će biti najviša u centralnoj i istočnoj Evropi, rekao je Mali.\nRadojičić: Beograd na moderan način sišao na reke Izvor: Tanjug/Dimitrije Goll\nRadojičić je poručio da "Beograd na vodi" podstiče razvoj grada i ocenio da je završetkom prvih stambenih objekata Beograd na moderan način "sišao na reke".\nOn je istakao da je "Beograd na vodi" projekat koji se realizuje na milion kvadratnih metara, da će imati 6.000 stambenih jedinica, 14.000 stanara, a 12.000 ljudi će u poslovnim jedincama kopleksa raditi.\n"Lično mi je posebno značajna Sava promenada, odnosno šetalište uz reku gde Beograđani mogu da se rekreiraju, šetaju ili provode vreme sa porodicama. Sve velike svetske metropole imaju deo grada nalik ovom, ali Beograd ima geografsku specifičnost koja daje posebnu draž", rekao je Radojičić.\nOn je rekao da će nastaviti da razvijaju Beograd u ovom pravcu kako bi grad, pored starog gradskog jezgra, dobio i nove lokacije zanimljive turistima i sugrađanima.\n"Ne bi trebalo zaboraviti ni izgradnju pasarele i gondole, koje će povezati Kalemegdan i Sava promenadu, odnosno Kalemegdan i park Ušće", zaključio je Radojičić.\nIzvor: Beta, 12.Jul.2018\nOdbornička grupa "Saveza za Srbiju" u Skupštini Beograda "čestitala" je danas bivšem i sadašnjem gradonačelniku glavnog grada, Siniši Malom i Zoranu Radojičiću, na useljenju dve stambene zgrade u 'Beogradu na vodi' koje kako se navodi, "nemaju kanalizaciju i upotrebnu dozvolu".Zamenik šefa...\n17:39: Rešenje za Kosovo 12. juna?\n17:38: NAGRADA ZA ONE KOJI OTKRIJU I POŠALJU Udruženje lektora RS u "l...\n17:37: KO JE BIO MIRKO BUTULIJA Uspešan menadžer i otac četvoro dece,...\n17:36: Nebojša Stefanović prisustvovao akciji "Preventivni dan zdravlj...\n17:36: KURIR IMA SVETSKU EKSKLUZIVU: Endi Marej tražio pomoć od doktor...\n17:36: SVETSKI VIOLINISTA U BEOGRADU U ovom klubu će napraviti nezabora...\n17:35: Večeras prvi protest 1 od 5 miliona u Aleskincu\n17:35: Zbog gripa ponovo produžen školski raspust u Užicu


Apel: Da pobjedimo u ovoj najtežoj bici u bližoj historiji grada – SNEWS\nBy SNews 28. Juna 2020. 561\nNovopazarske organizacije civilnog društva i mediji uputili su večeras apel “na one koji mogu, treba i moraju da učine sve da trenutna situacija sa pandemijom covida 19 što brže, lakše i sa što manje žrtava bude prevaziđena”.\n“Apelujemo na nadležne državne organe, institucije i službe da hitno preduzmu i sprovedu sve mjere za zaštitu zdravlja građana i građanki Novog Pazara, da obezbjede sva neophodna medicinska sredstva i ljude potrebne zdravstvenim ustanovama u našem gradu. Takođe, pozivamo ih da istinito, jasno i blagovremeno informišu javnost o svemu što je i može biti od značaja za suzbijanje zla koje nas je zadesilo, a sve u cilju sprečavanja širenja dezinformacija i panike”, stoji u apelu dvanest organizacija civilnog društva, medija i novinara iz Novog Pazara .\nIstičući da se radi o teškom trenutku apeluje se na predstavnike/ce političkih partija da sva svoja politička, ideološka i druga neslaganja i konfrontacije sklone na stranu, a da zajedničkim snagama i “svojim uttjecajem na nadležne organe i institucije učine sve da pobjedimo u ovoj najtežoj bici u bližoj istoriji grada”.\n“Takođe, pozivamo ih da se javno obrate svojim članovima/cama, simpatizerima/kama i podržavaocima/teljkama porukama koje će utjecati na smanjenje političkih i drugih podjela koje sada dodatno i sa nesagledivim posledicama mogu da štete svim građanima/kama.Na kraju, ali ne i najmanje važno, apelujemo na političke subjekte, organizacije, akademsku zajednicu, kao i na sve građane/ke da pruže punu podršku ljekarima/kama i drugom medicinskom osoblju koji u nemogućim uslovima rizikuju svoje zdravlje i živote liječeći zaražene i oboljele od ove opake bolesti”, poručeno je u apelu koji su uputili Sandžački odbor za zaštitu ljudskih prava i sloboda, KC “Damad”, Urban-In, Akademska inicijativa “Forum 10”, NVO “Reper”, Slađana Novosel, novinarka “Danasa”, Portal A1, Snews, Radio 100 plus, FreeMedia, novinarl Katarina Radović i novinar Eldin Ćorović.\nTagovi: apel COVID-19 mediji Novi Pazar novinari organizacije civilnog društva (OCD)


Sve emisije političkog zabavnika možete preslušati ovde.\nPrva epizoda Političkog zabavnika daje odgovor na pitanje: Koliko nas koštaju (pre)česti izbori u Srbiji? Poslušajte šta kažu građani i sociolog Zoran Jovanović.\n"Čestim raspisivanjem izbora šalje se poruka biračima da je njihov glas oročen možda na godinu dana..." izjavio je za Politički zabavnik direktor YUCOM Lawyers' Committee for Human Rights Milan Antonijevic. Poslušajte šta kažu građani koje su posledice raspisivanja čestih izbora.\nNajavljuju se novi vanredni izbori na proleće uprkos stabilnoj situaciji u zemlji...Da li znate koliko smo vanrednih izbora imali u proteklih pet godina? Kako česti izbori utiču na proces reformi u Srbiji? Odgovore u drugoj epizodi Političkog zabavnika daju građani i predstavnik Nacionalne koalicije za decentralizaciju Mladen Jovanović.\nIzborna kampanja na predsedničkim izborima 2017. koštala je ukupno milijardu i trista trideset i četiri miliona dinara. Koliko su ukupni troškovi svakog od kandidata i da li nam predstoji još jedna funkcionerska kampanja? Šta o tome kažu građani i programski direktor organizacije CRTA Rasa Nedeljkov poslušajte u novoj epizodi Političkog zabavnika.


Nije bilo kršenja zakona u reklamiranju Beograda na vodi\nBeta\t 16. marta 2016. 12:20\nPoverenik za informacije od javnog značaja i zaštitu podataka o ličnosti zaključio je da u slučaju gradjana koji su na lično ime i adresu dobijali propagandni materijal za prodaju stanova u Beogradu na vodi nije došlo do povrede Zakona o zaštiti podataka o ličnosti, jer su sami dali pristanak da njihovi podaci mogu biti korišćeni za te svrhe.\nReč je o materijalu na kojem su bili istaknuti grafički znaci kompanija “Belgrade Waterfront”, “XYZ” i “EagleHills”, zbog čega je postupak sproveden u preduzećima “Beograd na vodi” i “Sportina” čiji je “XYZ” prodajni brend.\nU saopštenju poverenika navodi se da je u postupku nadzora utvrdjeno da su za dostavljanje propagandnog materijala korišćeni podaci lica članova Kluba “XYZ” koji su članovi postali potpisivanjem odgovarajućeg formulara i ličnim unošenjem podataka, kada su potpisali i izričit pristanak da podaci mogu biti upotrebljeni za obaveštavanje o promotivnim ponudama i drugim aktivnostima, kako preduzeća “Sportina” tako i njihovih poslovnih partnera.\n“Posao u vezi sa dostavljanjem propagandnog materijala organizovala i sprovela je ‘Sportina’ na osnovu ugovora o poslovnoj saradnji sa ‘Beograd na vodi’ ne stavljajući mu pritom na raspolaganje lične podatke gradjana”, naveo je poverenik.\nTim povodom poverenik je naveo da, bez obzira na to što su pojedini gradjani takav direktan marketing doživeli kao uznemiravanje, nije došlo do povrede prava na zaštitu podataka o ličnosti.\n“Poverenik upozorava gradjane da je važno i potrebno da se što odgovornije odnose prema svojim ličnim podacima i da vode računa kome, pod kojim okolnostima i za kako definisanu svrhu daju pristanak za njihovu obradu. Moguće su brojne situacije u kojima olako dat pristanak za obradu podataka ne samo da može dovesti do ozbiljnih štetnih posledica, nego i isključiti mogućnost bilo kakve pravne zaštite”, dodaje se u saopštenju.\nPoverenik, takodje, podseća gradjane da se jednom dat pristanak može opozvati, a da je obrada podataka posle opoziva nedozvoljena.


Ugovor o Beogradu na vodi biće objavljen za mesec dana\nBeta 16. juna 2015. 11:16\nGeneralni direktor preduzeća „Beograd na vodi“ Nikola Nedeljković najavio je danas da će ugovor između Vlade Srbije i kompanije Igl Hils iz Ujedinjenih Arapskih Emirata o zajedničkom ulaganju biti objavljen za mesec dana, kada će i postati pravosnažan.\nUgovor je potpisan 26. aprila ove godine, a odnosi se na realizaciju projekta „Beograd na vodi“ u okviru kojeg će biti izgarađeno oko dva miliona kvadrata stambenog i poslovnog prostora u centru grada, na desnoj obali Save.\nNedeljković je za današnju „Politiku“ kazao da Vlada Srbije neće izdvajati novac za „Beograd na vodi“ u vidu državne pomoći, već će biti uzet državni kredit od 130 miliona evra od arapskih partnera, po komercijalnim uslovima.\nOn je potvrdio da će Igl hils uložiti 150 miliona evra u „Beograd na vodi“ i isto toliko kao pozajmicu osnivača, koju će vraćati preduzeće „Beograd na vodi“ u skladu sa ugovorom.\nPo rečima Nedeljkovića, cena kvadrata stambenog prostora u okviru „Beograda na vodi“ biće objavljena kad počne izgradnja dve stambene zgrade.\nStan u Beogradu prodat za 9.115 evra po kvadratu, pogađate li gde?\nNikola Jokić postaje najplaćeniji igrač svih vremena\nBahati jutjuber ispraznio bazen sa terase u Beogradu na vodi\n„Do sada se prijavilo više od 500 zainteresovanih za stanove, uglavnom iz Srbije i dijaspore. Cilj nam je da podignemo nekretnine za različite kategorije kupaca, biće malih stanova za mlađe ljude i porodice, ali i luksuznih nekretnina“, kazao je Nedeljković.\nDodao je da će, čim se odredi cena nekretnina, početi promocija „Beograda na vodi“ u drugim zemljama.\nPo njegovoj oceni, nema razloga sa strahovanje da će dva miliona kvadrata u Savskom amfiteatru zagušiti tržište nekretnina u Srbiji i domaće građevinske preduzimače izbaciti iz posla.\n„Ovim projektom pokreće se građevinska industrija, ali se i stimiliše privreda i manji investitori da grade komplekse na drugim lokacijama“, istakao je Nedeljković za „Politiku“.\nBeograd na vodiNikola Nedeljkovićugovor


Katastarski alarm za praćenje nekretnina - 381 vesti\nKatastarski alarm za praćenje nekretnina\nBy RedakcijaPosted on December 29, 2021 December 29, 2021\n„Katastarski alarm“ je najnovija aplikacija koju je RGZ kreirao sa ciljem da vlasnika ili bilo koga ko ima pravni interes alarmira o svim promenama u vezi sa nepokretnošću. Na taj način građani će biti obavešteni u realnom vremenu i ukoliko neko zlonamerno pokuša da podnese zahtev za: promenu vlasništva ili upis zabeležbi i tereta, vođenje sudskog spora, ispravku greške, kao i bilo koje druge radnje koje mogu da nanesu štetu vlasniku i ugroze njegova prava.\nMasovna primena ove aplikacije direktno će uticati na promenu loših navika u društvu: pokušaje reketiranja vlasnika nepokretnosti i korišćenje pravnog okvira za prevarne radnje.\nKreiranjem „Katastarskog alarma“ Republički geodetski zavod je zaokružio sistem koji efikasno štiti prava građana nad nepokretnostima. Taj sistem obuhvata korišćenje ePečata, servisa za potvrđivanje autentičnosti elektronskih dokumenata i najmoderniju aplikaciju za odbranu od sajber napada.\nRelevantne međunarodne organizacije, i pre uvođenja ovog sistema, svrstale su Srbiju na deseto mesto u Evropi i četrnaesto globalno po sigurnosti vlasništva, a sa ovim sistemom, koji je jedinstven u svetu, Srbija je utvrdila svoju lidersku poziciju u toj oblasti. Građanima i svim investitorima obezbedila je najveći stepen pravne sigurnosti za sve nepokretnosti upisane u katastar.\nSvojim digitalnim servisima RGZ je maksimalno pojačao odbrambene redove prema korupciji i uveo politiku nulte tolerancije za iznudu – reket. Međutim, da bi se problem u potpunosti rešio, RGZ je intenzivirao, već visoko razvijenu saradnju sa MUP-om. Apelujemo na vlasnike nepokretnosti da koriste „Katastarski alarm“ kako bi pravovremeno mogli da prijave MUP-u i sudovima lica koja zloupotrebljavaju podnošenje zahteva da bi pribavili protivpravnu korist i napravili štetu.\nKatastar nepokretnosti je mesto u sistemu državne uprave koje identifikuje sve prevare i propuste nastale pre postupka upisa. Novim uslugama RGZ je stavio tačku na pokušaje zloupotreba unutar sistema zemljišne administracije van katastra, a koji ugrožavaju vlasnike.\nNepokretnosti upisane u katastar više nikada ne mogu biti predmet prevarnih radnji, duplih prodaja, ugrožavanja prava vlasništva nad nepokretnostima ili drugih malverzacija, sada digitalni sistem RGZ-a to automatski detektuje i alarmira.\nTag: aplikacija elektronska usluga katastar nekretnine vlasništvo nekretnine\nPrevious post: Na uvid i firme sa državnim vlasništvom\nNext post: Erste banka – radno vreme za praznike


Izmenama zakona do jednostavnijeg poslovanja u ruralnom turizmu - POLJOPRIVREDNIK specijalizovani list za selo\nDatum kreiranja četvrtak, 08 novembar 2018 14:29\n* U skladu s planiranim izmenama Zakona o turizmu i Zakona o ugostiteljstvu, koji bi uskoro trebalo da uđu u skupštinsku proceduru, ukida se dosadašnja obaveza da seoska turistička domaćinstva i fizička lica, koji su pružaoci usluga smeštaja u objektima domaće radinosti, posluju preko posrednika, odnosno omogućava im se da samostalno izdaju račune\n* Uvodi se paušalno plaćanje boravišne takse i poreza, kao i obavezna elektronska prijava svih turista\nRuralni turizam je naveden kao turistički proizvod od posebnog značaja za razvoj privrede u Strategiji razvoja turizma Republike Srbije od 2016. do 2025. godine. On obuhvata sve turističke aktivnosti koje se mogu realizovati u ruralnim područjima, kako u selima, tako i u opštinama koje imaju manje od 150 stanovnika po kvadratnom kilometru i zbog toga je širi pojam od seoskog turizma, koji podrazumeva samo turizam u selima. U toku su izmene zakonske regulative koja reguliše i ovaj vid turizma u Srbiji i to je bio povod za razgovor sa pomoćnikom ministra dr Renatom Pindžo, zaduženom za Sektor turizma u Ministarstvu trgovine, turizma i telekomunikacija.\n* Koje olakšice mogu očekivati seoska turistička domaćinstva u skladu s planiranim izmenama Zakona o turizmu? Da li se planiraju i neke druge izmene zakonske regulative u cilju podsticanja razvoja ruralnog turizma u Srbiji?\n- Po prvi put u novijoj istoriji Republike Srbije turizam i ugostiteljstvo će se sistemski regulisati sa dva nova zakona - Zakonom o turizmu i Zakonom o ugostiteljstvu. Upravo kao prioritetan zadatak Zakona o ugostiteljstvu definisana je borba protiv sive ekonomije, unapređenje konkurentnosti Srbije kao turističke destinacije, kao i unapređenje poslovnog ambijenta za fizička lica, pružaoce usluga smeštaja, koji dominiraju u strukturi smeštajnih kapaciteta, ističe dr Renata Pindžo u razgovoru za "Poljoprivrednik".\nPrema njenim rečima, novim Zakonom o ugostiteljstvu uvode se znatne olakšice fizičkim licima, pružaocima usluga smeštaja u objektima domaće radinosti i seoskog turističkog domaćinstva.\n- Pre svega, ukida se dosadašnja obaveza da, seoska turistička domaćinstva i fizička lica, koji su pružaoci usluga smeštaja u objektima domaće radinosti, pružaju usluge preko posrednika, odnosno omogućava im se da samostalno izdaju račune. Uvodi se paušalno plaćanje boravišne takse i poreza. Na ovaj način ispuniće se višegodišnji zahtevi fizičkih lica, pružalaca usluga smeštaja, da plaćaju paušalni porez, što je praksa u mnogim državama u regionu. Oni će ubuduće, uz relativno niske obaveze, moći legalno da rade tokom cele godine. Takođe, u cilju suzbijanja sive ekonomije propisuje se da će se svako izdavanje smeštaja na period kraći od 30 dana smatrati pružanjem ugostiteljskih usluga smeštaja, ističe naša sagovornica.\nNovina je, kaže dr Pindžo, i da fizička lica, pružaoci usluga smeštaja u domaćoj radinosti, koja podrazumeva objekte kao što su apartman, stan, kuća, soba i dr., neće moći da realizuju usluživanje hrane i pića, osim kada je reč o proizvodima iz vlastite proizvodnje. Upravo što i podstiče IPARD program, da se seoska domaćinstva, osim poljoprivredom, bave i nekom diverzifikovanom delatnošću, pre svega, turizmom.\nPrema njenim rečima, značajna novina biće i uvođenje Centralnog informacionog sistema u oblasti ugostiteljstva i turizma (E-turista). To će biti jedinstven i centralizovan elektronski informacioni sistem, koji će sadržati sve relevantne podatke o pružaocima usluge smeštaja i objektima za smeštaj i preko koga će se oni evidentirati, a takođe, unositi i drugi podaci proistekli iz bavljenja turističkom delatnošću.\n- Jedinice lokalne samouprave će voditi evidencije objekata koje kategorišu i objekata koji nemaju zakonsku obavezu da se kategorišu, kao što su hosteli, vile, konačišta i slično, i podatke o njima unositi u Centralni informacioni sistem (E-turista). Vlasnici navedenih objekata dobijaće šifru za pristup Centralnom informacionom sistemu, koji će biti besplatan za sve kao servis E-uprave. Kada sistem bude kreiran i pušten u rad, jedino će biti moguća elektronska prijava svih turista, kaže dr Renata Pindžo.\n* Koje su aktuelne mogućnosti finansiranja razvoja ruralnog turizma u Srbiji?\n- Ministarstvo trgovine, turizma i telekomunikacija svake godine raspisuje javni konkurs za dodelu kreditnih sredstava pod izuzetno povoljnim uslovima, uz kamatnu stopu od jedan odsto na godišnjem nivou. Konkursom je predviđena dodela kreditnih sredstava za unapređenje kvaliteta turističke ponude, za intenziviranje njenog korišćenja, izgradnju turističke infrastrukture, kao i usklađivanje turističkih kapaciteta sa Zakonom o turizmu. Pravo na korišćenje kreditnih sredstava imaju i poljoprivredna gazdinstva koja su upisana u Registar poljoprivrednih gazdinstava u skladu sa Zakonom o poljoprivredi i ruralnom razvoju. Krediti se odobravaju uz valutnu klauzulu, a rok otplate je do 72 meseca po isteku odložnog roka koji traje 12 meseci i računa se od dana prvog povlačenja kreditnih sredstava, osim za green field investicije kojima se finansira izgradnja turističke infrastrukture, za koje odložni rok traje 24 meseca i računa se od prvog povlačenja kreditnih sredstava.\n* Sledeće godine se može očekivati raspisivanje konkursa iz IPARD programa i za oblast ruralnog turizma. Kako teku pripreme za ovaj važan posao i šta možete poručiti našim čitaocima, poljoprivrednim proizvođačima koji se bave i turizmom, kako da se blagovremeno pripreme?\n- IPARD program na nacionalnom nivou sprovodi Ministarstvo poljoprivrede, šumarstva i vodoprivrede. Sektor za turizam Ministarstva trgovine, turizma i telekomunikacija uključen je u sprovođenje ovog programa u delu koji se odnosi na diverzifikaciju ruralne ekonomije, dok je Sektor turističke inspekcije zadužen za nadzor nad sprovođenjem tog dela programa, kaže naša sagovornica.\nPrema njenim rečima, budući korisnici IPARD programa bi trebalo da provere, pre svega, da li ispunjavaju uslove za dodelu ovih sredstava. Zatim da sagledaju vremenski okvir koji je neophodan za realizaciju njihove investicije i da li se ona uklapa u okvire za sprovođenje IPARD programa. Neophodna je izrada poslovnog plana, ali i obezbeđivanje finansijskih sredstava za projekat koja će biti refundirana u određenom procentu, nakon realizacije projekta.\n- Korisnici ovog programa moraju da ispunjavaju određene finansijsko-regulatorne uslove, investicija mora biti u skladu sa relevantnim nacionalnim standardima i njihov projekat mora biti ekonomski održiv. Takođe, moraju da prikupe sve potrebne dozvole, rešenja i uverenja od ovlašćenih ustanova, naglašava dr Renata Pindžo, pomoćnik ministra u Ministarstvu trgovine, turizma i telekomunikacija.\nPodrška resornog ministarstva razvoju ruralnog turizma, pored povoljnih kredita za koje mogu konkurisati i poljoprivredna gazdinstva, obuhvata i bespovratna podsticajna sredstva koja se odobravaju lokalnim samoupravama. Ova sredstva se dodeljuju u cilju izgradnje pristupnih saobraćajnica, uređenje zemljišta namenjenog za opštu rekreaciju u turističkim mestima (pešačke, trening ili biciklističke staze), postavljanje turističke signalizacije u turističkim područjima, kao i izgradnju komunalne infrastrukture (vodovod, kanalizacija, parkinzi i sl.). Kako bi se podstakao turistički promet, realizuje se program dodele vaučera namenjen domaćim turistima, kao i subvencije za domaće turističke agencije u cilju podsticanja organizovanog dovođenja stranih turista.


Izložba „Tragovi jednog vremena – Filmski plakat 1945-1970.”, na kojoj će biti predstavljeni filmski plakati iz fundusa i arhive Filmskog centra Srbije, biće otvorena za publiku od 1. aprila u 12 sati u Filmskoj galeriji Dvorane Kulturnog centra Beograda, i trajaće do 15. maja.\nZvaničnog otvaranja zbog protivepidemiloških mera neće biti.\nU pogovoru Jovana Čekića, između ostalog stoji:\n„Filmski plakati su deo mladosti, nezamenjivi toposi krivudave linije odrastanja, koji su formirali čitave generacije u narastajućem medijskom haosu.\nSa pojavom novih kanala distribucije, najpre VHS, DVD-a, potom, mreže i različitih platformi poput Netfixa, čini se da filmski plakat nije izgubio na svojoj važnosti, naprotiv, u digitalnom okruženju samo je postao prilagodljiviji”.\nO samom senzibilitetu ovih plakata on dodaje:\n„Plakati jugoslovenskog filma iz pedesetih godina, uprkos vladajućoj političkoj ideologiji, u velikoj meri slede nastajanje osnovnih obrazaca „ekonomije pažnje” koja dolazi sa Zapada, i katkad postižu zadivljujuće efekte”.\nNakon Kulturnog centra Beograda, izložba će obići 18 gradova Srbije i biće postavljena u bioskopima i kulturnim centrima članica Mreže kinoprikazivača Srbije.\nPored toga, izložba će biti i deo festivalskog programa Mreže festivala – Festivala evropskog filma Palić, Festivala snimateljski ostvarenja „Slika u pokretu” u Novom Sadu, LIFFE u Leskovcu, Festivala glumačkih ostvarenja „Filmski susreti” u Nišu, Festivala filmskog scenarija u Vrnjačkoj Banji, i Festivala autorskog filma u Beogradu.\nTags: film, Filmski centar Srbije, plakat, Tragovi jednog vremena – Filmski plakat 1945-1970.


"Između Republike Srpske i EU biramo RS" - Klix.ba\nRajko Vasić "Između Republike Srpske i EU biramo RS"\n"Između Republike Srpske i EU biramo RS"\n4.12.2009. u 20:18\nSNSD između Republike Srpske i EU bira RS i ona ničim nije ugrožena bez obzira na pritiske, procese i insistiranja na promjeni Ustava i odustajanju od svojih nadležnosti, izjavio je večeras na Palama izvršni sekretar SNSD-a Rajko Vasić.\n"Međunarodna pravna pozicija RS je nesporna i može da bude pomjerena ili smanjena samo opštom saglasnošću RS, njenih građana i institucija. To ne zavisi ni od kakvih butmirskih procesa ili uslovljavanja za MAP, NATO ili EU", rekao je Vasić i napomenuo da Republika Srpska ima svoju dejtonsku, ustavnu, političku i teritorijalnu stabilnost.\nOn je ponovio da će SNSD učestvovati u svim razgovorima, ali da za RS ne postoji nikakva realna opasnost niti mogućnost da SNSD, kao najodgovornija politička snaga, prihvati bilo šta što bi bilo na njenu štetu.\n"Za to nema razloga, jer BiH i ovakva može u NATO i u EU, a ako neko ne želi i ako treba da damo nešto od nadležnosti RS za EU nećemo dati. Između RS i EU mi biramo RS", poručio je Vasić na konferenciji za novinare nakon uručivanja pristupnica novim članovima SNSD-a.\nPrema njegovim riječima, butmirski proces je za SNSD završen i ne postoji nikakav butmirski papir, ali će ova stranka učestvovati u bilateralnim razgovorima i sa domaćim političkim liderima i sa inostranim pregovaračima.\nVasić je, komentarišući reagovanja iz Sarajeva u vezi sa neukidanjem viza BiH i Albaniji, rekao da Bošnjaci nastoje da i u ovom slučaju održavaju filozofiju žrtve produkujući mržnju u bošnjačkim političkim krugovima.\nOn smatra da je aktuelnim bošnjačkim političkim strankama, koje su sve ratne iako su neke formalno nastale poslije rata, ali sa ratnim postavama, u politički program ugrađena mržnja.\n"Forsiranje te priče da ovdje neko Bošnjake drži u getu, a da Srbima i Hrvatima daje mogućnost da idu bez viza, iako samo 2 500 Srba ima pasoš Srbije i u istom su položaju i jedni i drugi i treći, direktno je produkovanje mržnje", objasnio je Vasić i dodao da SNSD to ne prihvata.\nIstakavši da ovdje niko ne mrzi Bošnjake nego da oni kroz mržnju žele stvoriti određene nacionalne osobine ili obilježja, koje nisu stigli da stvore kao nacija, Vasić je ocijenio da njima treba neprijatelj u BiH kao što su Srbi da bi se jačao kolektivitet i da bi se sva druga pitanja stavila na stranu.\n"Niko ne mrzi Bošnjake u BiH, ne mrzi ih ni Evropa, ali to što im njihove stranke produkuju i ulivaju u svijest će ih koštati u nekom dugoročnom procesu. To neće ostati bez traga, što pokazuju i pozivi za ubistvo Dušanke Majkić", naveo je Vasić.\nOn je objasnio da je bezvizni režim tehnička stvar i da se moraju ispuniti potrebni uslovi, ali da to nema nikakve veze sa odnosima između Bošnjaka, Srba i Hrvata u BiH i da to niko nije usmjerio protiv pripadnika neka od ova tri naroda.\nGovoreći o novom ministru bezbjednosti BiH Sadiku Ahmetoviću, Vasić je rekao da je on "nebitan lik", da je na ovu funkciju došao sasvim slučajno i da je možda čak i lošije rješenje od bivšeg ministra Tarika Sadovića.\nKada je riječ o stranačkoj aktivnosti, Vasić je rekao da je večeras primljeno oko 180 novih članova i da je dodjela pristupnica novim članovima važan dio organizacionog posla koji ova stranka obavlja i kapitalan proces u cijeloj organizaciji SNSD-a.\n"Praktično smo počeli predizbornu godinu i ovaj prijem novih članova je znak da ćemo 2010. godine pobijediti, jer SNSD redovno, u godini izbora, ima priliv novog članstva, što je povjerenje u SNSD", rekao je Vasić i dodao da SNSD ima oko 130 000 članova, što predstavlja ogromnu snagu.\nPodsjetivši da se za sedam dana završavaju izbori u Aktivu žena i Mladima SNSD-a, kao i proces formiranja 1 000 mjesnih odbora u RS, Vasić je naveo da je to novo utemeljenje stranačke strukture i novo približavanje biračima, glasačima, građanima, stanovništvu.\nIzvršni sekretar SNSD-a je rekao da su do sada opštinski odbori bili glavne snage, te da se to spušta na mjesne odbore kojih će u Srpskoj biti oko 2 100.


RTS :: Oko 1.000 knjiga prikupljeno u akciji "Knjiga solidarnosti"\nKultura Oko 1.000 knjiga prikupljeno u akciji "Knjiga solidarnosti"\nOko 1.000 knjiga prikupljeno u akciji "Knjiga solidarnosti"\nčetvrtak, 05. okt 2017, 17:42 -> 18:03\nPovodom početka ovogodišnje "Knjige solidarnosti RTS-a", tokom petočasovne akcije u zgradi "Radio Beograda" slušaoci i gledaoci RTS-a poklonili su oko 1.000 knjiga za siromašne biblioteke u Srbiji.\nDanašnja donacija građana koji su se odazvali na poziv RTS-a svoj novi dom naći će u Osnovnoj školi "19. oktobar" u selu Maršić kod Kragujevca, gde je prvo odredište na koje se "Knjiga solidarnosti" ove godine pripremila.\nTim predvođen urednikom Mihailom Šćepanovićem odlazi u Maršić 20. oktobra, a potom u još devet mesta u Srbiji gde će donirati oko 12.000 knjiga bibliotekama ili školama.\nSvi građani koji su danas doprineli najstarijoj programskoj akciji RTS-a na poklon su dobili po jednu knjigu, dar RTS Izdavaštva.\nOrganizatori akcije zahvaljuju još jednom svim donatorima akcije "Knjiga solidarnosti RTS-a".\nDecenijama slušaoci i gledaoci RTS-a donatori su akcije "Knjiga solidarnosti", koja za cilj ima opremanje škola i školskih biblioteka širom naše zemlje.\nOd osnivanja, 6. oktobra 1972. godine, "Knjiga solidarnosti" je jedinstvena aktivnost koja ima humanitarnu, kulturnu i prosvetiteljsku misiju i stiže svuda tamo gde se govori, čita i piše na srpskom jeziku.\nUčešće u programima "Knjiga solidarnosti" za ove četiri decenije uzela su najuglednija imena iz svih oblasti kulturnog, prosvetnog i umetničkog stvaralaštva.\nZahvaljujući našim slušaocima, gledaocima i čitaocima, sakupljeno je oko tri miliona knjiga, ali i mnogo školskog pribora, tehničkih pomagala i sportskih rekvizita, koje su darivali brojni građani, ali i izdavači, institucije, biblioteke, škole i organizacije.\nDo sada je osnovano (ili dopunjeno) 1.300 varoških, seoskih i školskih biblioteka i otvoreno 37 knjižnica u Francuskoj, Nemačkoj, Austriji, Švajcarskoj, Mađarskoj i Rumuniji.\nObnovljene su i dopunjene biblioteke u srpskim manastirima: Studenica, Mileševa, Đurđevi stupovi, Banjska, Kalenić, Kumanica i Lipanj, a više od 2.000 odabranih naslova stiglo je u Hilandar i njegov metoh Kakovo.


Gradski zvaničnici još nisu saopštili kada će biti zaključen ugovor između Vlade Srbije i Grada Niša o besplatnom ustupanju Aerodroma „Konstantin Veliki“ državi, kao ni da li će taj ugovor sadržati obaveze Vlade prema Gradu i Aerodromu\nU zaključku Vlade Srbije, u kojem se preporučuje besplatno ustupanje, navodi se da Vlada ima „eventualne“ obaveze prema Gradu i Aerodromu\nResorna ministarka Zorana Mihajlović usmeno je najavljivala da će država po besplatnom preuzimanju Niškog aerodroma „uložiti deset miliona evra“ u njegov razvoj, opremu i bezbednost, što će doprineti „povećanju broja putnika i uvođenju novih linija“\nČlan Inicijative „Ne damo niški aerodrom“ Miloš Bošković kaže da ne veruje da će u budućem ugovoru između Vlade i Grada uopšte biti navedene bilo kakve obaveze države prema Nišu i Aerodromu, a da se „poltroni iz Grada na to neće žaliti“\nU Inicijativi upozoravaju da to može da znači da država neće preuzeti čak ni obavezu Grada da isplati aerodromsko zemljište Ministarstvu odbrane, koju su republička i gradska vlast predstavljala kao najveće „breme“ zbog kojeg Aerodrom treba predati državi\nGradski zvaničnici još nisu saopštili kada će biti zaključen ugovor između Vlade Republike Srbije i Grada Niša o besplatnom ustupanju Aerodroma „Konstantin Veliki“ državi, kao ni da li će taj ugovor sadržati obaveze Vlade prema Gradu i Aerodromu. U Zaključku Vlade, kojim je „preporučeno“ besplatno ustupanje Niškog aerodroma državi, njene obaveze prema Gradu Nišu i Aerodromu označene su kao „eventualne“.\nPrema dostupnim informacijama, ne postoji nijedan dokument u kojem se precizno definišu obaveze Republike prema Aerodromu “Konstantin Veliki”, posebno ne one u pogledu investiranja, kao ni njene obaveze prema Gradu, naročito ne one u vezi sa isplatom „aerodromskog“ zemljišta koji je grad dobio od Ministarstva odbrane 2009. godine.\nOdluku o besplatnom ustupanju imovine, osnivačkih prava i udela Niškog Aerodroma Republici donela je Skupština grada Niša 22. juna ove godine. Odluka je doneta na predlog Gradskog veća, koji je usvojen 30. marta ove godine, samo dan nakon što je Vlada to preporučila u svom zaključku.\nGradonačelnik Niša: „Ne morate da verujete….“\nGradonačelnik Niša Darko Bulatović i drugi pripadnici vladajuće koalicije predvođene Srpskom naprednom strankom (SNS) na sednici Skupštine grada nisu konkretno odgovorili na pitanja opozicionih odbornika da li postoje bilo kakve pisane garancije će Republika prihvatiti dosadašnje obaveze Aerodroma i Grada, te realizovati svoja obećanja o ulaganjima, koja su bila isključivo usmena.\n– Niste verovali da će u Niš stići brojni investitori, da će se nezaposlenost smanjiti, da će biti izgrađen Klinički centar…, a sve to se dogodilo. Ne morate ni sada da verujete da će država ulagati u razvoj Aerodroma, pa će se to sigurno dogoditi- glasio je Bulatovićev odgovor na ovakva pitanja.\nBulatović je i ovih dana odbio da odgovori na novinarska pitanja da li se već znaju obaveze Republike prema Gradu i Aerodromu i hoće li one biti unete u budući ugovor.\nI republički zvaničnici do sada su davali isključivo usmena obećanja o ulaganjima u Aerodrom i Grad. Ministarka saobraćaja Zorana Mihajlović više puta je kazala da će država po besplatnom preuzimanju Niškog aerodroma “nastaviti da ulaže velika novčana sredstva u njegov razvoj, opremu i bezbednost“, što će doprineti „povećanju broja putnika i uvođenju novih linija“.\nMihajlović je kazala da će Vlada „uložiti deset miliona evra“ , pre svega u novi toranj, infrastruktru i bezbednost. Dodala je da će na Aerodromu “ostati zaposleni, broj linija i cene aerodromskih usluga”.\nOna, kao i drugi državni i gradski zvaničnici su u javnom istupanjima tvrdili da besplatno preuzimanje Aerodroma od strane države “omogućava“ i oslobađanje Grada ugovorne obaveze prema Ministarstvu odbrane da isplati oko 60 miliona evra za dobijanje zemljišta ukupne površine 157 hektara koju je Grad do sada „izvršio sa manje od jedan odsto“. Ovaj ugovor je zaključen 2009., a ugovorna obaveza Grada oročena je na 2020. godinu.\nA ko je „budući aerodromski operater“?\nIpak, u zaključku Vlade Srbije u kojem je preporučeno da Gradsko veće i Skupština grada Niša pripreme odluke o besplatnom ustupanju Aerodroma Republici, navedene su samo obaveze Grada i Aerodroma prema Republici, ali ne i obaveze Republike prema Gradu i Aerodromu, koje su iskljulivo „eventualne“.\n– Preporučuje se Gradu Nišu da pripremi pregled svih obaveza koje bi Republika Srbija eventualno preuzela po prenosu prava svojine, a koje proističu iz Ugovora o prenosu vlasništva civilnog dela kompleksa Aerodroma „Konstantin Veliki“, između Ministarstva odbrane i Grada Niša…- navodi se u zaključku Vlade.\nU njemu se takođe „preporučuje Gradu Nišu i Javnom preduzeću ’Aerodrom Niš’ da pripremi i odgovarajuca akta za prenos svih ugovornih obaveza tog javnog preduzeća, koje se odnose na njegovo poslovanje iz delokruga obavljanja poslova aerodromskog operatera, radi eventualnog prenosa dela ili svih obaveza na budućeg aerodromskog operatera“.\nU zaključku Vlade se ne navodi naziv „budućeg aerodromskog operatera“ na kojeg će biti preneta prava i „eventualne“ obaveze Niškog aerodroma. Dok na ovom aerodromu pretpostavljaju da je reć o Vladinom preduzeću „Aerodromi Srbija“, opozicija i Inicijativa „Ne damo niški aerodrom“ ukazuju da je reč o ozbiljnom propustu, zbog čega će, kako su najavili, pokrenuti postupak pred Upravnim sudom.\nKoncesionar Beogradskog aerodroma pred Evropskom komisijom\nMiloš Bošković, član Inicijative „Ne damo niški aerodrom“, kaže da ne veruje da će u budućem ugovoru između Vlade i Grada biti navedene precizne obaveze države prema Nišu i Aerodromu.\n– Da su to planirali, oni bi stalno govorili o tome, ističući to kao izuzetno važan argument zašto Aerodrom treba pokloniti državi, a to nisu činili. Vladi ide u prilog da nema neke obaveze ni prema Gradu ni prema Aerodromu, i ona će to verovatno isposlovati, pošto se poltroni iz Grada na to sigurno neće žaliti- kaže Bošković za Medijsku kutiju.\nU Inicijativi upozoravaju da to znači da država možda neće preuzeti ni obavezu isplate aerodromskog zemljišta Ministarstvu odbrane, koju su republička i gradska vlast predstavljala kao najveće breme, koje Niš ne može da iznese, a zbog kojeg AErodrom treba predati državi.\nNa protestima je izražena sumnja da država „pošto- poto i na brzinu“ želi da preuzme upravljačku kontrolu nad Niškim aerodrom kako bi narednih godina ograničila broj njegovih putnika u korist koncesionara beogradskog Aerodroma „Nikola Tesla“, francuske kompanije Vansi erport.\nNakon više suprotstavljenih izjava, predsednik Srbije Aleksandar Vučić, ministarska saobraćaja Mihajlović i njen pomoćnik Zoran Ilić „priznali“ su da je u koncesionom ugovoru predviđeno da niški i drugi aerodromi u Srbiji, u radijusu od 230 kilometara od beogradskog, ne smeju imati više od po milion putnika godišnje sve dok „Nikola Tesla“ ne dostigne 12 miliona putnika.\nIncijativa je istovremeno uputila žalbu Direktoratu za konkurentnost pri Evropskoj komisiji, smatrajući da je takvim limitiranjem ozbiljno narušena konkurentnost Niškog i drugih aerodroma u Srbiji u odnosu na koncesionara Beogradskog aerodroma.


Maja Gojković - Dnevni list Danas\nPočetna » Maja Gojković » Page 2\nNakon što je, u očiglednom dosluhu s predsednicom Skupštine Majom Gojković, šef Pisarnice odbio da primi uredno i blagovremeno predate predloge za dopunu dnevnog reda narodnih poslanika DJB, čime je izvršeno krivično delo zloupotrebe službenog položaja, poslanici DJB danas su protiv njih podneli krivičnu prijavu.\nPiše: Danas Online 9. 5. 2020.\nDJB će podneti krivičnu prijavu protiv Maje Gojković i šefa pisarnice Skupštine Srbije\nPokret Dosta je bilo (DJB) najavio je danas da će podneti krivičnu prijavu protiv šefa pisarnice Skupštine Srbije i predsednice parlamenta Maje Gojković jer su, kako se navodi, „u dosluhu onemogućili poslanike da obavljaju svoju ustavnu funkciju“.\nPoslanici sutra raspravljaju o izmenama izbornih zakona\nPredsednica Skupštine Srbije Maja Gojković sazvala je danas drugu sednicu redovnog zasedanja za petak, 8 maj, a na dnevnom redu biće izmene zakona o izboru narodnih poslanika i o lokalnim izborima.\nPiše: M.R.M. 29. 4. 2020.\nPrva sednica Skupštine Srbije u vreme vanrednog stanja počeće danas (utorak), a na dnevnom redu je upravo potvrđivanje odluke o uvođenu vanrednog stanja, kao i predlog zakona o potvrđivanju svih uredaba koje je do sada donela Vlada Srbije uz supotpis predsednika Srbije.\nPrva sednica Skupštine tokom vanrednog stanja zakazana za utorak\nPredsednica Skupština Srbije Maja Gojković izjavila je da očekuje da parlament sutra dobije predlog zakona o potvrđivanju donetih uredbi o merama za vreme vanrednog stanja.\nHrišćanski vernici koji vreme računaju po gregorijanskom kalendaru proslavljaju danas Uskrs.\nPiše: Beta/Danas Online 10. 4. 2020.\nKada je drugog marta počelo redovno prolećno zasedanje, sa špalirom garde u plavim uniformama i nacionalnom himnom u skupštinskoj sali, jedino pitanje koje se postavljalo bilo je koliko će to zasedanje da traje i hoće li biti još jedne sednice pre početka predizbornih aktivnosti.\nPiše: Otvoreni parlament 2. 4. 2020.\nPiše: M.R.M 23. 3. 2020.\nPoslanici „Dosta je bilo“ traže prijem kod Maje Gojković\nPoslanici Dosta je bilo (DJB) uputili su danas zvanični zahtev predsednici Narodne skupštine Maji Gojković za hitan prijem kako bi dobili objašnjenje zbog čega su Narodnoj skupštini, suprotno Ustavu, kako je navedeno, „oduzete nadležnosti odlučivanja, a njen rad suspendovan“.


Tadićev blok u defanzivi\nIako su Radikali, Koštunica i Socijalisti postigli dogovor oko principa za formiranje Vlade, to još ne znači i sporazum o novoj Vladi. Jedan od članova koalicije oko Socijalističke partije Srbije Dragan Marković Palma čak tvrdi da taj dogovor još uvek ne znači ništa.\nIpak, iako je danas zatišje u pregovorima stranaka sa nacionalnim predznakom, primetno je da se od izbora u nedelju Boris Tadić, i njegov pobednički blok "Lista za evropsku Srbiju" nalazi u defanzivi i da su prepustili Radikalima i Koštunici vođenje igre.\nIako su Socijalisti sa Radikalima i Koštunicom ušli u već peti dan zvaničnih pregovora, ipak se nije odmaklo od principa na kojima bi počivala nova nacionalna Vlada. A to su Kosovo unutar Srbije, borba protiv korupcije, ekonomski razvoj i evropske integracije, ali ne bezuslovno već sa Kosovom unutar Srbije. I prema viđenju Dragana Markovića, predsednika Jedinstvene Srbije, članice koalicije oko SPS-a, dosadašnji nivo dogovora i ne znači puno:\n"To je klasika, što bi rekao naš narod. Tek treba da se razgovara o koalicionom sporazumu, ovo što je dogovoreno je tek pet odsto od onoga što dolazi."\nZa to vreme konsultacije sa "Listom za evropsku Srbiju" samo su neformalne, kako je saopštio lider ovog bloka i predsednik Srbije Boris Tadić, koji je koaliciji oko Socijalističke partije Srbije predložio formiranje socijalno odgovorne Vlade. Dragan Marković Palma objašnjava da će ova koalicija ići na razgovore kod Tadića ako propadnu razgovori sa Radikalima i narodnjacima:\n"Ne možemo razgovarati na dve strane u isto vreme. Moramo dovesti razgovore do kraja, pa ako ne možemo sa ovima.. Ovo što smo dogovorili ne znači ništa, tek treba da razgovaramo."\nRSE: Da li to znači da biste bili spremni da napravite dogovor sa Radikalima i Demokratskom strankom Srbije, a da prethodno ne čujete šta bi demokrate mogle da vam ponude?\n"Moramo okončati razgovore i nećemo zaključiti da je sve u redu - moramo sagledati svaki detalj sporazuma."\nPredsednik Srbije Boris Tadić je ponovo upozorio da su građani Srbije glasali u velikoj većini za jaku i stabilnu Srbiju sa jasnom evropskom perspektivom, a ne za izolacionističku Vladu koju bi prividno vodio Vojislav Koštunica, a čiji bi stvarni šef bio Vojislav Šešelj. I funkcioneri njegove Demokratske stranke se, u odsustvu kontramanevra nastojanjima Radikala i narodnjaka, iz sata u sat oglašavaju saopštenjima. Dragan Đilas, kandidat za gradonačelnika Beograda:\n"Nema nikakve šanse da Boris Tadić, lider ove Srbije, prihvati ono što neki pokušavaju da nametnu kao mogućnost, a to je da na nivou Srbije pregovaramo na jedan način, a na nivou Beograda na drugi način."\nMeđutim, na upozorenja iz "Liste za evropsku Srbiju" da će svim demokratskim sredstvima braniti narodnu volju i strateško opredeljenje koje su građani Srbije svojim glasovima potvrdili dva puta u samo nekoliko meseci iz Srpske radikalne stranke odgovaraju kontraupozorenjima. Aleksandar Vučić, generalni sekretar Radikala:\n"Što se tiče pištaljki, vike i dreke, mogu da pište i da rade šta god hoće. To je demokratsko pravo, mi ga poštujemo i podržavamo – to je baš lepo. Naša molba za njih, molba, je da ništa ne pokušavaju da urade neredima, haosom i nasiljem. To im nećemo dozvoliti."\nI dok predsednik Srbije Boris Tadić ocenjuje da "zbog činjenice da mu je Srbija uskratila poverenje, Koštunica sada želi da kazni Srbiju" za sociologa Zagorku Golubović najave Radikala i Demokratske stranke Srbije o formiranju Vlade su igra i manipulacija van normalnih parlamentarnih procedura jer je na izborima pobedila proevropska demokratska koalicija:\n"Dakle, do stvarnog dogovora nije došlo, ali se oni kao i obično trude da demagoškom retorikom ponovo izvrše pritisak na javnost."\nIpak, i pored činjenice da odlazeći premijer Vojislav Koštunica ni ovoga puta ne preza od namere da sa samo 11 odsto osvojenih glasova i 30 mandata, koje deli sa Novom Srbijom, ostvari znatan deo vlasti, primetno je i da su Boris Tadić i blok koji on predvodi od nedelje u defanzivi. Da su Radikalima i Koštunici prepustili da vode igru i započnu pregovore oko vlade. Međutim, na to Zagorka Golubović kaže:\n"Nisu mogli da ne prepuste inicijativu jer su ovi faktički dok se još nisu ni zatvorila sva biračka mesta preduzeli korake o kojima govorim kao o jednoj perfidnoj igri. Potrebno je vrlo dobro razmisliti o koracima koje treba preduzeti i tako pokušati da se dobije većina na osnovu ovih rezultata, a to nije lako. Nije mi sviđalo što su ćutali, ali su mi objasnili da to nije bila defanziva – možda i nije jer kada se promisli situacija je zaista jako komplikovana."


Društvo i ekonomija: Elektronske dozvole jednostavnije od Fejsbuka - BalkaniYUm.TV '); } //]]>\nPotpredsednica Vlade i ministarka građevinarstva, saobraćaja i infrastrukture Zorana Mihajlović, potvrdila je da će od 1. januara u celoj Srbiji početi da se izdaju elektronske građevinske dozvole i da će taj sistem za korišćenje biti jednostavniji od društvene mreže „Fejsbuk“.\nOna je prilikom testiranja sistema u Građevinskoj školi „Branko Žeželj“ novinarima rekla da će se elektronsko izdavanje dozvola primenjivati u celoj Srbiji, kao i da će uhodavanje trajati do marta. Ministarka je rekla da je to uhodavanje u Makedoniji trajalo malo duže i da će se Ministarstvo truditi da brže reši početničke probleme.\n– Zakon o planiranju i izgradnji daje rezultate i u oktobru 2015. u odnosu na isti mesec 2014, Srbija je izdala 35 odsto više građevinskih dozvola. Takođe, prosek izdatih dozvola u prethodnih nekoliko meseci je u odnosu na prethodnih sedam godina veći za 23 odsto, a vrednost izvedenih radova je veći za više od 60 odsto u oktobru nego u istom mesecu 2014. godine – naglasila je Mihajlović i podsetila da se Srbija ove godine popela na Doing business listi Svetske banke o uslovima poslovanja za više od 30 mesta navodeći da je cilj da sledeće godine budemo među prvih 20 ili 30 zemalja, čemu će svakako doprineti elektronska građevinska dozvola.\nUpitana da prokomentariše štrajk u Republičkom geodetskom zavodu, Mihajlović je rekla da nema razloga za štrajk zaposlenih u katastru i pozvala sindikate da još jednom razmisle, kao i da ne bi volela da taj štrajk preraste u politički. „Ne postoji nijedan razlog zašto ne bi zajedno mogli da razgovaramo kao što razgovaramo sa svim institucijama koje imaju neki problem. Država je mnogo uradila za RGZ koji je nama srce sistema, jer ako ne funkcioniše katastar ne mogu da funkcionišu ni druge važne stvari“, rekla je Mihajlović.


BIJELA BEZ GRITA DO 2020. GODINE – Radio Herceg Novi\n16. Juli, 2019 11:33 pm\nHomeEkonomijaBIJELA BEZ GRITA DO 2020. GODINE\nnov. 09, 2018 at 11:10 am\nBIJELA BEZ GRITA DO 2020. GODINE\nprije 8 mjeseci nema komentarabrodogradilište u Bijelojkompanija Valgoministar Pavle Radulovićremedijacija tla\nDo polovine marta 2020. godine biće završen projekat odvoženja toksičnog grita iz Jadranskog brodogradilišta u Bijeloj, a prvi brod krenuće u januaru, saopšteno je nakon što su predsjednik renomirane francuske kompanije „Valgo“ Fransoa Buše i ministar održivog razvoja i turizma Pavle Radulović obišli brodogradilište.\nNa konferenciji za novinare ministar Radulović je istakao da je industrijski otpad veliki problem u Crnoj Gori koji su napokon počeli da rješavaju. Podsjetio je da su sa Svjetskom bankom potpisali ugovor na oko 50 miliona dolara za rješavanje neuralgičnih tačaka. Pored Brodogradilišta, to su Kombinat aluminijuma u Podgorici, Termoelektrana u Pljevljima i jalovište Gradac.\n-Za Termolekteranu se radi projekat i ta priča je dovedena do kraja, za Kombinat pripremamo tehničku dokumentaciju, pri kraju posla smo i na jalovištu gdje je tehnologija promijenjena a danas zvanično počinju radovi na nečemu što je bio mogući najveći rizik naše države uz kombinat Aluminijuma u Podgorici. Činjenica je da u Bokokotorskom zalivu, na koji smo svi ponosni, imamo odlagalište dijela otpada koji nije deklarisan kao bezazlen i predstavljao je ozbiljnu prijetnju i za životnu sredinu i prije svega zdravlje ljudi – kazao je ministar Radulović.\nS obzirom na to da je višestruka korist ovog posla, ministar je čestitao učesnicima projekta.\n-Čestitam komisiji koju je formiralo ministarstvo, koja je imala jako naporan posao i pratila kompletne procedure Svjetske banke, zatim kompaniji „Valgo“ koja je pobijedila na tenderu. Naš zajednički konsultant “Tau” će pratiti radove i o tome nas uredno izvještavati. Nadam se do polovine marta 2020. godine, kada je krajnji je rok, da ćemo doći zajedno sa investitorima da otpočnemo priču o izgradnji nečega, na šta ćemo svi ponovo biti ponosni, kazao je Radulović.\nMinistar je rekao i da je riječ o prvoj fazi projekta koja je obuhvaćena ugovorom sa “Valgom”.\n-Radi se istraživanje kompletnog akvatorijuma i područja brodogradilišta. Prvom fazom je obuhvaćeno samo ono što smo ispitali, imamo prelinimarne rezultate iz druge faze i nadam se da ćemo imati rezervnih sredstava da očistimo čitavu lokaciju. Ukoliko ne bude, dodaćemo, jer to ne bi trebalo da bude ozbiljan finansijski izdatak, kazao je Radulović.\nPrvi brod iz Bijele sa gritom krenuće u januaru, kazao je predsjednik renomirane francuske kompanije „Valgo“ Fransoa Buše:\n-Valgo je uključen da sprovodi aktivnosti koje će trajati 21 mjesec, kako bi se tretiralo 150.000 tona otpada što bi činilo ukupno 15 Ajfelovih kula, na površini od 1,7 hektara. Otpad se sastoji uglavnom od taloga aktivnosti pjeskarenja brodova (pjesak pomješan sa zemljištem i malim procentom materijala kao što su metal i plastika koji dolaze od konstrukcije brodova) i zagađenog zemljišta , čija eliminacija i tretiranje će omogućiti revitalizaciju tla za buduće korišćenje. Ostali otpad se sastoji od azbesta, gvožđa i drugog otpada, kao i derivata ugljovodonika. Valgo je zadužen za prvu fazu remedijacije tla uz upravljanje i tretiranje primarnih izvora zagađenja, kazao je Buše.\nNa poslu je kako je istakoa Buše, angažovano 30 zaposlenih za koje je organizovana obuka, a uspostavljena je i saradnj sa lokalnim preduzećima.\n-Eksperti kompanije Valgo radiće zajedno sa radnicima lokalnih preduzeća na ovom projektu nakon obuke i prenosa znanja u oblasti remedijacije tla. Ovaj projekat ojačava našu ekspertizu i naše umjeće u oblasti remedijacije industrijskih zona. On potvrđuje razvoj kompanije Valgo na međunarodnom nivou kako bi ponudio trajna rješenja za razvoj oblasti. Osposobljavanje takve zone u Bokokotorskom zalivu omogućiće da se poveća ekonomska i turistička atraktivnost CG, zaključio je Buše.\nPodsjećamo, nakon međunarodnog tendera Crne Gore i uz finansijsku pomoć Svjetske banke, kompanija „Valgo“ koja je specijalizovana za remedijaciju tla i rehabilitaciju zagađenih lokacija, je izabrana da preuzme odgovornost za demontažu i dekontaminaciju otpada u Brodogradilištu u Bijeloj. Sa više od 150 000 tona materijala koji će se tretirati na površini od oko 18 000 metara kvadratnih, projekat se oslanja na ekspertizu „Valga“ u vezi sa detaljnom analizom zagađenog tla i tretmanom osjetljivog otpada, uključujući derivate ugljovodonika, metal i azbest.\nTagovi:brodogradilište u Bijelojkompanija Valgoministar Pavle Radulovićremedijacija tla\nPRESS: PARK PRIRODE „ORJEN“-ČLAN PARKOVA DINARIDA\nODRŽANA SVEČANA DODJELA DIPLOMA NA FAKULTETU ZA MENADŽMENT\nDANI MUZIKE: TRI BISA ZA MAESTRA ALEKSANDRA TUTUNOVA\nDANI KNJIŽARE SO I BESKRAJNA PRIČA O POMORSTVU BOKE


Vaterpolisti Srbije ponovo u Zrenjaninu - meč Svetske lige protiv Nemačke\nVaterpolisti Srbije ponovo u Zrenjaninu – meč Svetske lige protiv Nemačke\n“Zlatni delfini”, vaterpolo reprezentacija Srbije, ponovo će gostovati u Zrenjaninu 14. marta, kada će na Gradskom bazenu odigrati utakmicu 5. kola Svetske lige – evropske grupe A sa selekcijom Nemačke.\nDetalj sa meča Srbija – Australija, na Gradskom bazenu, 31. marta 2016. godine\nPripreme za organizaciju tog meča su u toku, očekuje se novi spektakl na zrenjaninskom plivalištu, pune tribine i još jedna dobra prilika da se Grad Zrenjanin dokaže u ulozi uspešnog domaćina značajnih sportskih događaja.\nBiće to drugi nastup najtrofejnije srpske sportske selekcije u našem gradu u roku od godinu dana, nakon što je 31. marta 2016. godine odigran meč Srbija – Australija. Tada je, uz odličnu organizaciju, meču prisustvovalo oko 700 gledalaca, što je maksimalni kapacitet gledališta na bazenu. Naša reprezentacija slavila je u tom meču ubedljivim rezultatom 19:6.\nSude Francuz i Grk\nSada našu reprezentaciju očekuje zvaničan nastup, u takmičenju u kojem je Srbija branilac titule. Ovogodišnju sezonu u Svetskoj ligi naši vaterpolisti su počeli onako kako dolikuje šampionima – sa četiri pobede. Određene su i sudije meča u Zrenjaninu, pravdu će deliti Francuz Alban David i Grk Konstantinos Kiranis. Tačan početak meča još nije određen, ali će se sigurno igrati u večernjim časovima.\nZrenjanin je, potom, u septembru bio domaćin i međunarodnog vaterpolo turnira na kom su, podsećamo, između ostalih nastupili i reprezentacija Irana i vaterpolo klub “Adelaida Džets” iz Australije. Takođe, na zrenjaninskom bazenu svoje utakmice u aktuelnoj sezoni Regionalne vaterpolo lige igra beogradska “Crvena zvezda”. Tako su zrenjaninski ljubitelji vaterpola u prilici da, osim reprezentativnog, prate i kvalitetan klupski vaterpolo, i vide na delu klubove poput splitskog Poška, zagrebačkog Medvešćaka, kotorskog Primorca, Solarisa iz Šibenika i ostalih nekadašnjih istaknutih jugoslovenskih ekipa.\nTagovi:Nemačka, srbija, svetska liga, Vaterpolo


Foto: Twitter/@rainbowaisle / screenshot\n- Međutim, sudije su se pojavile bez delegata Džona Blankeštajna, a glavni je to i obrazložio: "Naš prijatelj je ostao u Roterdamu. On je homoseksualac."\nDevojke su se potom uspaničile, jer su mislile da će morati da vrate novac.\nFootball Stories: David Elleray (Referee Documentary from 2000)\n- Posle kavijara i šampanjca, ušao sam u sobu gde su na dugačkoj tamnocrvenoj sofi sedele žene, ukupno njih 12. Domaćini su nam rekli da su u pitanju pevačice. Ostale su sa nama tokom jela, tokom cele noći, ali ni u jednom trenutku nisu ništa zapevale - napisao je Elerej, a prenosi "Telegraf.rs".\nA što se tiče Blankeštajna, on je prvi sudija koji je javno priznao da je gej. Do 2004. je bio predsednik udruženja zajednice koja se brine o LGBT pravima u Holandiji, umro je dve godine kasnije.


Srbi su planski, na zapovijed vodstva RS-a, napustili Sarajevo (VIDEO) – PRESSA\n“Dejton je donio da dijelovi Sarajeva koje su branili Srbi pripadnu Federaciji, Ilidža, Vraca, Ilijaš… u tom vremenu po okončanju rata narod je donio odluku da izađemo, zajedno sa rukovodstvom RS-a je odluka donsena. Postojao je strah kako će se vlasti Federacije odnositi prema Srbima u Sarajevu, jer u ratu nema nevinih. Srbi su ovdje vijekovima bili, a 120 hiljada Srba izašlo je iz Sarajeva tokom rata”, kazao je Ćosić gostujući na Face TV.\n“Ideja stvaranja Istočnog Sarajeva je planski smišljena, a Srbi bi i danas bili u Sarajevu, da je tadašnja vlast htjela da živimo zajedno u okviru Jugoslavije. Tri-četiri hiljade ljudi iz Istočnog Sarajeva svakodnevno dolazi u Sarajevo da rade u zajedničkim institucijama i privatnim kompanijama”, kazao je Ćosić naglašavajući da je izlazak Srba i dobrovoljno napuštanje teritorije cijena stvaranja RS-a.


Savet Evrope u maju razmatra rezoluciju o Rusiji - Sputnjik Srbija\n18:44 17.04.2019 Preuzmite kraći link\nNa aprilskom zasedanju Parlamentarne skupštine Saveta Evrope usvojena je rezolucija u kojoj se prvi put od početka krize predlaže Rusiji da formira svoju delegaciju i da plati doprinos za budžet Saveta Evrope.\nParlamentarna skupština SE je predložila i da se uvede „procedura zajedničkog reagovanja“, u kojoj bi učestvovali ustavni organi Saveta Evrope i generalni sekretar te organizacije. Procedura bi se primenjivala u slučajevima u kojima država-članica narušava svoje ustavne obaveze ili ne poštuje osnovne principe i vrednosti organizacije.\nKoks je podsetio da „rezolucija o ulozi i misiji Parlamentarne skupštine, koja je usvojena prošle sedmice u tom telu većinom od dve trećine glasova, poziva Rusku Federaciju da što pre imenuje delegaciju za Parlamentarnu skupštinu u skladu sa svojim ustavnim obavezama i da obnovi obavezno plaćanje doprinosa“.\n„Preporuka Komitetu ministara Saveta Evrope, koja je takođe usvojena dvotrećinskom većinom, traži da se razmotri predlog Parlamentarne skupštine o utvrđivanju zajedničke procedure reagovanja u situacijama kada država-članica narušava svoje ustavne obaveze ili ne poštuje fundamentalne principe i vrednosti koje brani Savet Evrope“, dodao je Koks.\nOn je uveren da će ta nova procedura povećati sposobnost organizacije da reaguje kada je neophodno.\n„Preporuka koja obuhvata nekoliko drugih odgovarajućih odredbi biće razmatrana na predstojećoj ministarskoj konferenciji u Helsinkiju… Rezultati konferencije će biti veoma interesantni i za Parlamentarnu skupštinu u celini i meni kao podnosiocu“, rekao je Koks.\nOdnosi Rusije i Saveta Evrope su zategnuti nakon što su tokom 2014. i 2015. godine ruskim poslanicima oduzeta brojna prava zbog stava o Krimu. Moskva je saopštila da ne može da radi u takvim uslovima i obustavila svoje učešće na sednicama.\nKrajem juna 2017. godine sukob se dodatno zaoštrio. Moskva je zamrznula deo uplata u budžet organizacije dok se potpuno ne obnove ovlašćenja njene delegacije. Međutim, ruska strana je nastavila rad na ratifikaciji konvencija.\nParlamentarna skupština Saveta Evrope je priznala da su mere Moskve dovele do finansijskih poteškoća: devet odsto budžeta organizacije je zamrznuto, a deficit je bio oko 1,5 miliona evra.\nministarska konferencija, rezolucija, Parlamentarna skupština Saveta Evrope, Tini Koks


Bjelica dobija novog trenera - Sportske.net\nBjelica dobija novog trenera\nPrema poslednjim informacijama, Minesota Timbervulvsi su u razgovorima sa nekoliko trenera oko preuzimanja klupe od dosadašnjeg trenera Sema Mičela.\nKo kaže da Harden ne igra dobru odbranu?Kroford kao vino - Što je stariji, to je boljiLebron je zaista kralj!U Oklahomi od slavlja do tuge, može i bez Stefa!Kavai Lenard opet najbolji defanzivac NBA lige\nFranšizu iz najsevernije države SAD posle Aljaske, na početku sezone 2015/16 zadesila je velika tragedije. Tadašnji trener ekipe Flip Sonders, preminuo je u svojoj šezdesetoj godini od posledica Hodžkinove bolesti.\nSondersa je na mestu šefa struke zamenio Sem Mičel, ali Timbervulvsi nisu pružili partije koje su se očekivale od njih ove sezone.\nU ovom trenutku, kada je sezona za ekipu našeg Nemanje Bjelice gotova, u upravi kluba rešili su da Mičelu ne pruže drugu šansu.\nVeć su intervjuisani i potencijalni kandidati za njegovu poziciju, a među njima su i bivši trener Njujork Niksa i Hjuston Roketsa Džef Van Gandi, kao i Tim Tibodo, bivši trener Čikago Bulsa, koji je u periodu od 1989. do 1992. bio i pomoćni trener u franšizi iz Minesote.\nSada je kako "Sportando" javlja, razgovor održan i sa Markom Džeksonom, nekadašnjim trenerom Golden Stejt Voriorsa.\nDžekson je bez posla od kako je otpušten iz redova Voriorsa 2014. godine, a sa ekipom iz Ouklenda za tri sezone ima skor od 121 pobede i 109 poraza, kao i dva odlaska na plej-of.\nTimbervulvsi važe za jedan od najperspetktivnijih timova NBA lige. U svojim redovima imaju Karla Entonija-Taunsa i Endrjua Viginsa, koju su u prethodne dve sezone draftovani kao prvi pikovi. Pored njih tu su i "sofmor" Zak Levin, kao i Gorđi Đeng i Šabaz Muhamad koji su odradili tek svoju treću sezonu u najkvalitetnijem košarkaškom takmičenju na svetu. Naravno tu je i naš Bjelica, za koga očekujemo da će tek pokazati zašto je prethodne godine proglašen za najkorisnijeg igrača Evrolige.\nSada je vreme, da se tim momcima dovede i adekvatan šef struke, a upravo to bi mogao da bude Mark Džekson, koji je "tvorac" igre Golden Stejt Vorirosa kakvu danas imamo priliku da gledamo.


Volkswagen investira 86 milijardi eura do 2020. |\nGrupacija Volkswagen predstavila je petogodišnji plan investicija vrijednih 85,6 milijardi eura, namjenjen jačanju prisustva grupe na stranim tržištima i lansiranju novih, “čistijih” modela, ne odustajući od projekta smanjenja troškova.\nVeliki dio ovih ulaganja biće namjenjen razvoju vozila s boljim karakteristikama u pogledu ekoloških zahtjeva, navodi se u saopštenju koje prenosi Reuters.\n“Nastavićemo da investiramo kako bismo postali automobilska kompanija koja u prvi plan stavlja ne samo rentabilnost, već i ekološke principe, uz razvoj najboljih i najčistijih vozila”, izjavio je direktor grupacije Volskwagena, Martin Vinterkor.\nU saopštenju se dodaje da će 41,3 milijarde eura ići u razvoj SUV modela, modernizaciju lakih terenskih vozila, kao i u razvoj električnih vozila i onih sa hibridnim pogonom.\nKako je naglašeno, petogodišnji plan ulaganja ne remeti plan uštede koji između ostalog predviđa smanjenje troškova za grupacije do 2018. godine u iznosu od pet milijardi eura.\nReuters podsjeća da je Volksvagen grupa do sada odoljevala evropskoj krizi u automobilskom sektoru, zahvaljujući, prije svega, dobrim rezultatima u Kini i Sjevernoj Americi.


Ura će podržati moratorijum na kredite - preduzetnica.me\nPočetna»Teme»Ura će podržati moratorijum na kredite\nUra će podržati moratorijum na kredite\nGrađanski pokret URA, kao inicijator moratorijuma na kredite kako prošle, tako i ove godine, podržaće na današnjem Odboru za ekonomiju, finansije i budžet Predlog zakona o odlaganju plaćanja kreditnih obaveza, saopštili su iz poslaničkog kluba “Crno na bijelo”.\nTo će uraditi, kako su pojasnili, nakon amandmanskog djelovanja kojim je rok za moratorijum sa šest mjeseci skraćen na tri, piše rtcg.me.\n“Ovim skraćenjem trajanja moratorijuma smanjuju se rizici za ugrožavanje finansijskog sistema i otvara se mogućnost da se dati predlog zakona podrži. Moratorijum bi, ukolliko prođe glasanje na plenumu, značio znatno olakšanje građanima i privredi posebno u kontekstu krize izazvane koronavirusom”, ukazuju iz kluba “Crno na bijelo”.\n“Još jednom pozivamo Ministarstvo finansija i socijalnog staranja da pripremi sveobuhvatni program ekonomskih mjera koje će biti usmjerene prema razvoju crnogorske privrede. Građani Crne Gore, kao i drugih zemalja širom svijeta, suočavaju se sa ekonomskim poteškoćama izazvanim pandemijom koronavirusa, a samo odgovornim djelovanjem i odlukama ta se situacija može olakšati”, zaključuju u saopštenju iz poslaničkog kluba “Crno na bijelo”.\nPrethodni PostUspostaviti socijalni dijalog o radu nedjeljom\nSljedeći Post Španska BBVA banka ukida 12 odsto od ukupne radne snage